Maamu lyhyesti - THL\nLähtökohdatHankkeen tarkoitusTutkittavat ja tutkimuskohteetTutkimuksen toteuttamistapaToteuttajat ja organisaatioAikatauluLähtökohdat\nSuomessa on edelleen niukasti tietoja maahanmuuttajien terveydestä, hyvinvoinnista sekä terveyspalvelujen tarpeesta ja niiden tyydyttymisestä. Kansainvälisten tutkimusten mukaan mahanmuuttajaväestön ja kantaväestön välillä on eroja muun muassa koetussa terveydessä, sairastavuudessa, oireilussa ja kuolleisuudessa. Maahanmuuttajat hakeutuvat tarpeeseen nähden hoitoon harvemmin, joutuvat odottamaan kauemmin hoitoon pääsyä tai saattavat jäädä kokonaan vaille hoitoa useammin kuin valtaväestö. Mitä pitempään maahanmuuttajat ovat asuneet kohdemaassa, sitä huonompi heidän terveytensä on verrattuna samanikäiseen kantaväestöön monien tekijöiden yhteisvaikutuksesta.Vuonna 2002 toteutetun Maahanmuuttajien elinolotutkimuksen (MAMELO) pohjalta tiedetään, että työikäisistä maahanmuuttajista länsimaiden ulkopuolelta tulleet maahanmuuttajat ovat suomalaisia useammin työttöminä, alityöllistettyjä ja pienituloisia. Ajankohtaisen terveyden ja elinympäristön ohella maahanmuuttajaväestön elämäntilanteeseen ja arjessa selviytymiseen voivat vaikuttaa myös psykososiaaliset taustatekijät, kuten kotoutumisen aste ja aiempien elämänvaiheiden kokemukset.Kantaväestöä koskevissa väestötutkimuksissa otokseen osuu aina myös maahanmuuttajataustaisia. Ulkomailta Suomeen muuttaneiden osuus yleisissä väestötutkimuksissa on kuitenkin niin pieni, ettei sen perusteella voida tehdä yleistyksiä. Tästä syystä erillistutkimus maahanmuuttajaväestöstä oli tarpeen. Maahanmuuttajien terveys- ja hyvinvointitutkimus toteutettiin vuosina 2010-2102.\nMaahanmuuttajien terveys- ja hyvinvointitutkimuksen (Maamu) tavoitteena oli tuottaa laaja-alaista tietoa maahanmuuttajien terveydentilasta ja siihen vaikuttavista tekijöistä. Tutkimuksesta saatavan tiedon avulla paikattiin maahanmuuttajien hyvinvointiin, terveyteen ja palveluihin liittyviä tietotarpeita. Tutkimuksella tuotettiin maahanmuuttajien kotoutumista ja työllistymistä edistävää tietoa sekä edistetään maahanmuuttajien ja heidän perheidensä hyvinvointia.\nTutkittavat ja tutkimuskohteet\nTutkimuksen kohderyhmä oli 18–64-vuotiaat venäläis-, somali- ja kurditaustaiset aikuiset. Tutkimuksen otos oli 3 000, ja tutkittavat valittiin satunnaisotannalla Väestörekisteristä. Valintakriteereinä oli:\nsyntymämaa: Somalia, Irak/Iran tai Venäjä äidinkieli: somali, kurdi tai venäjä/suomi vähintään 1 vuosi asumista Suomessa Tutkimuskaupunkeja olivat Helsinki, Espoo, Vantaa, Turku, Tampere ja Vaasa. Kustakin kolmesta maahanmuuttajaryhmästä poimittiin 1 000 hengen otos, joka jakautui kunnittain sen mukaan, kuinka suuri osa em. kuuden kaupungin yhteenlasketusta maahanmuuttajien määrästä asui ao. kaupungissa.\nTutkimuskohteita olivat yleinen terveydentila, pitkäaikaissairaudet, toimintakyky ja työkyky, terveyteen ja toimintakykyyn vaikuttavat tekijät, terveys- ja palvelutarpeet ja niiden tyydyttyminen, syrjintä- ja väkivaltakokemukset sekä sosiaalinen hyvinvointi.\nHaastattelu sisälsi seuraavat kokonaisuudet:\nTaustatiedotTerveydentila, sairaudet ja oireetSyrjintä- ja väkivaltakokemuksetTerveyspalvelutSuun terveysElintavatSosiaalinen hyvinvointiTyöelämä Terveystarkastuksessa mitattiin:\npituus ja painoverenpaine, hemoglobiini ja pulssilantion ja vyötärön ympärystehdään suun tarkastustoimintakykymittauksia otetaan verinäytteitä (mm. paastoverensokeri, veren rasva-arvoja, maksan toimintakokeita ja tulehdusarvoja)kartoitetaan masennuksen ja ahdistuksen oireita (HSCL-25)HIV-tietoisuuskyselytarjotaan HIV-, hepatiitti- ja syfilistestitTutkimuksen toteuttamistapa\nTutkimus sisälsi haastattelun ja terveystarkastuksen. Tutkimustietoa keräsivät kaksikieliset kenttätutkijat. Haastattelu kesti keskimäärin 60–90 minuuttia ja terveystarkastus noin 60 minuuttia.\nToteuttajat ja organisaatio\nMaamu-tutkimusta koordinoi Terveyden ja hyvinvoinnin laitos (THL). Hanke suunniteltiin laajassa yhteistyössä THL:n sisällä, osallistuvien kuntien sekä Kidutettujen kuntoutuskeskuksen, Työterveyslaitoksen ja Tilastokeskuksen kanssa.\nHanketta rahoittivat Kansaneläkelaitos, Euroopan sosiaalirahasto (ESR), Työsuojelurahasto (Maahanmuuttajan onnistuminen työssä -projekti), THL ja osallistuvat kaupungit. Yhteistyökumppaneitamme olivat sosiaali- ja terveysministeriö, Työterveyslaitos ja ne kuusi kaupunkia, joissa tutkimus toteutettiin.\nHelsingissä vuonna 2010–2011Espoossa, Vantaalla ja Turussa vuonna 2011Tampereella ja Vaasassa vuonna 2012Aineistonkeruu päättyi keväällä 2012. Painettu perusraportti julkaistiin marraskuussa 2012. Syventäviä analyysejä ja vertailuraportteja tehdään vuodesta 2013 eteenpäin.


Nettivaraosa - Ankkuri Kesä tulee, osta ankkuri - Halvalla! - Veneen varusteet ja varaosat - Nettivaraosa\nAnkkuri Kesä Tulee, Osta Ankkuri\nAnkkuri Kesä tulee, osta ankkuri Halvalla!\nKuvanmukainen käytetty 15 kg naara ankkuri nyt halvalla.\nMukaan tulee noin 1 metri tukevaa ketjua.\nPostikulut mukana hinnassa!\nNettivaraosa ID 2942061


Joulu ja uusivuosi Ateenassa – Seikkailijattaret\nKyllä! Ateenan joulun ja uudenvuoden tunnelma on fantastinen. Kadut on koristeltu jouluisesti, eikä niiden määrässä koskaan säästellä. Kriisivuosina tosin Syntagma-aukion joulukoristeet ovat olleet ehkä hieman tavallista vaatimattomimpia. Mutta kauniit ja tyylikkäät koristevalot tuikkivat kaikkialla. Kauppojen ikkunat koristellaan kalliista jalokiviliikkeistä lähtien. Parasta on, että kaupunki ei mene juhlapyhinä kiinni.\nKreikkalaiset eivät vietä samalla tavalla joulua kuin muualla Euroopassa johtuen ortodoksiperinteestä, mutta joulupäivä on vapaa ja silloin perheet kokoontuvat yhdessä syömään. Uusivuosi on ateenalaisille suurin juhla, jolloin niin perheet kuin ystävät juhlivat sitä yhdessä syöden ravintoloissa tai kotona. Lapsille jaetaan joululahjat vuoden vaihtuessa. Joulupukkikin vierailee. Puolen yön jälkeen siirrytään yökerhoihin tai klubeille. Uuttavuotta voi myös juhlia yhdessä kaupunkilaisten kanssa Syntagma-aukiolla, jossa pääministeri pitää muun muassa puheen ja taivaan täyttää ilotulitussade.\nJoulu ja uudenvuoden välipäivät ovat yhtä juhlaa. Kaupat ovat auki, ja ateenalaiset lomalla ja sen huomaa keskustan tunnelmassa. Viikko ennen joulua kaupat ovat avoinna normaalia pidempään. Kahvilat ja baarit ovat täynnä ihmisiä ja kaupoissa on kova vilske. Hyväntuulisuus tarttuu, toki joukossa on mukana juhlastressiä mutta päällisin puolin ateenalaiset tuntuvat ottavan juhlapyhät melko rennosti. Se ehkä parasta onkin Ateenan vuodenvaihteessa. Jouluun ei kuuluu liiemmin hartautta ja uusivuosi on valtavan iloinen juhla.\nAteena sopiikin hyvin matkakohteeksi sellaiselle, joka ei hirveästi joulusta välitä, kuin myös niille, jotka rakastavat sen tunnelmaa. Jouluntaika tarttuu kävelemällä läpi kaupungin ihastellen valomerta. Kaupungista löytyy myös erikseen joulumarkkinat, joita järjestetään useammassa keskustan kaupunginosista.\nUudenvuoden viettoa kreikkalaisessa perheessä\nJoka vuosi siitä asti, kun tapasin kreikkalaisen mieheni, olen halunnut matkustaa Ateenaan uuttavuotta juhlimaan. Rakastan Ateenaa erityisesti silloin. Uudenvuoden juhlintamme tapahtuu aina saman kaavan mukaan. Kokoonnumme mieheni siskon luokse viettämään iltaa perheen voimin useammassa sukupolvessa. Ystäväperheitä saapuu myös paikalle. Juomme viiniä ja ilta yhdeksän jälkeen nautitaan illallinen, jossa pääruokana on tarjolla kalkkunaa. Puolen yön vaihtuessa viini vaihtuu kuohuvaksi ja kun vuosi on vaihtunut leikataan uuden vuoden kakku. Kakun sisään on piilotettu kolikko. Se joka saa kolikon on erittäin onnekas tulevana vuonna. Kakun leikkaaminen ei käy aivan helposti, vaan siinä on aina oma rituaalinsa.\nAamu kahdeksaan asti nautimme vodkaa sitruunamehulla, josta oudosti ei tullut läheskään niin humalaan kuin olisi voinut olettaa, ja tanssimme jumaläänisen kreikkalaislaulajan tahdissa läpi yön.\nJos juhlassa on mukana lapsia, pukki saapuu heti puolen yön jälkeen jakamaan lahjat. Se kreikkalaisessa uudessavuodessa parasta onkin, lapsista vaariin, kaikki ovat mukana samassa juhlassa. Vanhemmilla on myös mahdollisuus rentoutua, kun kanssajuhlijat viihdyttävät lapsia.\nKerran kävimme uuden vuoden jatkoilla yökerhossa buzuki-konsertissa. Se oli mieleenpainuva päätös illalle. Aamu kahdeksaan asti nautimme vodkaa sitruunamehulla, josta oudosti ei tullut läheskään niin humalaan kuin olisi voinut olettaa, ja tanssimme jumaläänisen kreikkalaislaulajan tahdissa läpi yön.\nUudenvuodenpäivän aamuna monet ateenalaiset jatkavat yökerhoista suoraan aamiaisbrunssille. Tunnetuin paikka brunssille on hotelli Grande Bretagnen kattoterassilla, josta aukeaa näkymä yli Ateenaan.


Liikkumisturva < Omistajille < Volkswagen Suomi\nNumeroon voi soittaa sekä Suomesta että ulkomailta, ja sieltä saat tarvittavat ohjeet. Palvelunumero on maksuton soitettaessa Suomesta ja se on käytössä vuorokauden ympäri.\nPalvelulla turvataan matkan jatkuminen, jos matka katkeaa tien päälle autosta johtuvan teknisen vian vuoksi. Liikkumisturva ei ole takuu tai siihen rinnastettava palvelu vaan sen tarkoituksena on varmistaa liikkuminen tien päällä sattuvissa yllättävissä tapauksissa.\nLiikkumisturva on voimassa auton ensirekisteröinnistä huolto-ohjelman mukaiseen ensimmäiseen vuosi- tai Long Life-huoltoon asti. Liikkumisturva jatkuu katkeamattomana, kun autoa huollatetaan valmistajan huolto-ohjelman mukaisesti valtuutetussa Volkswagen-huollossa ja kaikki huollossa havaitut viat on korjattu. Palvelu sisältää:\nensisijaisesti pienkorjauksen tien päällä tai\nMikäli autoa ei saada hinauksen jälkeen korjattua Volkswagen-huollossa kohtuullisessa ajassa, käytössä ovat seuraavat vaihtoehtoiset palvelut: vaihtoehtoinen kulkuväline (taksi, linja-auto, juna)\nKustannukset korvataan edullisimman vaihtoehdon mukaan. Volkswagen Liikkumisturvaa ei voida käyttää, jos:\nmatkan katkeaminen aiheutuu käyttäjän omasta toiminnasta tai välinpitämättömyydestä, esimerkiksi öljyn tai polttoaineen puutteesta, sopimattoman polttoaineen käytöstä tai muusta käyttöohjekirjan vastaisesta käytöstä.\nmatkan katkeaminen johtuu ulkoisesta tekijästä (esim. varkaus, ilkivalta, onnettomuus, luonnonmullistus tai muu ulkoisen aiheuttajan aikaan saama vioittuminen). Volkswagen Liikkumisturva ei kata auton korjauskustannuksia eikä palvelunumerosta saatujen ohjeiden vastaisesta toiminnasta aiheutuneita kustannuksia.\nJaaVolkswagen liikkumisturva auttaa vuorokauden ympäriVoit soittaa veloituksetta Suomesta.PalvelunumeroPuh.: 0800 188 288


Lukioiden penkkarihumu käyntiin huomenna - MTVuutiset.fi\nLukioiden penkkarihumu käyntiin huomenna\nJulkaistu 13.02.2008 10:26 (Päivitetty 14.02.2008 14:51 )\nLukiot ympäri maata täyttyvät tällä viikolla juhlahumusta. Huomenna kevään abiturientit viettävät penkinpainajaisia viimeisen koulupäivänsä kunniaksi, ja perjantaina silkit ja satiinit suhisevat vanhojen tansseissa.\nHuomisen iltapäivän penkinpainajaisajeluihin osallistuu kymmeniä tuhansia abeja koko maassa.\nYlioppilastutkintolautakunnan mukaan ylioppilaskokelaita, jotka voivat saada tutkintonsa valmiiksi tänä keväänä, on yhteensä noin 32 000. Määrä on hivenen pienempi kuin vuosi sitten.\nAbiturienttien jäädessä lukulomalle lukion kakkosluokkalaiset saavat herruuden kouluissaan. Tätä juhlistetaan perjantaina pukeutumalla parhaisiin ja tanssimalla muun muassa poloneesia, cicapoa ja kehruuvalssia.\nEspoossa vanhojen tanssit ovat tänä vuonna tavallista juhlavammat kaupungin 550-vuotisjuhlien kunniaksi. Kaupungin kaikkien lukioiden yhteiset tanssit kokoavat perjantai-iltana lähes 1 500 espoolaisnuorta Espoon Areenalle tanssimaan Tapiola Sinfonietta -orkesterin tahtiin.\nTapahtuman juontavat televisiosta tutut Lorenz Backman ja Heikki Paasonen.


Nostalgia muistipeli - Aakkoset Oy, Pelit ...\nIlmoitustyyppi: Myydään Ilmoitus jätetty: 12 helmikuuta 12:33\nNostalgia muistipeli suo mukavaa tekemistä kaikenikäisille. Kauniit akvarellikuvat tuovat visuaalisen elämyksen menneiden aikojen tunnelmasta. Pelatessa vanhempi sukupolvi voi luontevasti siirtää historiaa nuoremmille. Kauniit kuvat vanhoista esineistä aktivoivat myös muistisairaita. He voivat tuntea hyvää mieltä sekä osallisuutta yhdessä pelaamisesta. Peliin kuuluu 30 erilaista kuva-aihetta, jotka on toteuttanut akvarellitaiteilija Mirjami Heikkilä. Nostalgia muistipelillä voit pelata perinteistä muistipeliä ja kortteja voi käyttää myös muisteluun sekä vanhojen esineiden nimeämiseen. Helpotettu versio pelistä onnistuu hakemalla korteista pareja, kuvapuolet ylöspäin. Kortteja pelissä on yhteensä 60 kpl ja ne ovat kooltaan 7 x 7 cm. Materiaalina on korttikartonki, jossa oli mattalaminointi molemmin puolin\nOta yhteyttä ilmoittajaan Aakkoset Oy\nLähetä sähköposti ilmoittajalle Aakkoset Oy\nAakkoset T-paidat 20 €\nTunne -tarrat 2 €\nNostalgia muistipeli 25 €\nAakkoskassi 5 €


Berner valitsi SAP:n tulevaisuuden alustakseen | SAP Finland Lehdistöhuone\nBerner valitsi SAP:n tulevaisuuden alustakseen\nHuhtikuu 25, 2005 - SAP News\nSAP Finland toimittaa markkinoinnin asiantuntijayritys Berner Osakeyhtiölle taloushallinnon ratkaisun, joka luo perustan myös tuleville järjestelmäuudistuksille. Berner uusii samalla myös talousohjauksen prosessit, kuten sähköiseen ostolaskujen kierrätykseen ja verkkolaskutukseen liittyvät toiminnot. Projekti käsittää Suomen Berner-emoyhtiön järjestelmät sekä Ruotsin tytäryhtiön Gullviks Ab:n liittämisen kokonaisuuteen.\nBernerin helmikuussa aloitettu taloushallinnon projekti kantaa nimeä TalousDesign. Sen tavoitteena on muun muassa parantaa verkottumisen mahdollisuuksia, nostaa järjestelmien valmiustaso halutulle korkealle tasolle sekä tuoda joustavuutta raportoinnin prosesseihin. Projektin myötä uusitaan vaiheittain vuoden loppuun mennessä kaikki taloushallinnon järjestelmät. Tämä pitää sisällään ulkoisen ja sisäisen laskennan, käyttöomaisuuskirjanpidon, palkanlaskennan sekä Bernerille uutena järjestelmänä henkilöstöhallinnon HR-ratkaisun. Myynnin raportointiosio toteutetaan tietovarastoratkaisun (SAP Business Information Warehouse, BI) avulla. Järjestelmämielessä yksi perussyy uudistukseen oli olemassa olevien järjestelmien vanheneminen.\n“Monialayrityksen talousohjauksen täytyy pystyä tarjoamaan sellaiset välineet, joilla kaikki toimialakohtaiset tarpeet tulevat\nhuomioiduksi”, perustelee Hannu Raiskio, Bernerin hallintojohtaja. “SAP-ympäristöön siirtymisellä pyrimme myös entisestään\nparantamaan yrityskuvaamme. Uusilla ratkaisuilla pystymme vastaamaan paremmin sidosryhmiemme toiveisiin ja heidän asettamiin\nhaasteisiin. SAP-ratkaisulla haluamme myös taata turvallisen kehityksen mahdollisimman pitkälle tulevaisuuteen. Olemme hakemassa\nnimenomaan valmiiksi integroitua järjestelmärakennetta”, Raiskio jatkaa.\n“Berner on vanha ja perinteikäs yritys ja olemme hyvin iloisia heidän SAP-valinnastaan”, kommentoi SAP Finlandin toimitusjohtaja Dan Ahlstedt. “Taloushallinnon järjestelmien uusiminen näinkin monialaisessa ja perinteikkäässä yrityksessä on haasteellinen projekti, jonka uskomme SAP:n ratkaisuiden avulla onnistuvan tehokkaasti.”\nBerner valitsi SAP-ratkaisun tarjouskilpailun perusteella. Tärkeimmät valintakriteerit liittyivät kustannuksiin, aikatauluihin sekä resursseihin ja yritysten kompetensseihin. Järjestelmän käyttöönoton konsulttina toimii BPS Consulting.\nSAP Finland Oy, Pekka Hakulinen, puh. 010 430 4438, sähköposti: etunimi.sukunimi@sap.com\nBerner Osakeyhtiö, Hannu Raiskio, puh. (09) 134 511, hannu.raiskio@berner.fi\nVuonna 1883 perustettu Berner Osakeyhtiö on monipuolisesti erikoistunut markkinoinnin asiantuntijayritys, joka vaikuttaa\nuseilla toimialoilla. Yrityksen edustamia alueita ovat muun muassa agentuuritoiminta, kasvinsuojelu, kosmetiikka, puhtaus ja\nhygienia, autot, trukit sekä terveys- ja tutkimusala. Konsernin liikevaihto vuonna 2004 oli 219 MEUR ja henkilökunnan


Ensimmäinen Superpesikseen nousija selvillä - Pesäpallo - Ilta-Sanomat\nPelastuvatko Saksan hallitusneuvottelut? Yhdeltä mieheltä toivotaan päänavausta\n54 vuotta JFK:n salamurhasta: Finnairin lennolla Suomeen saapunut Lee Harvey Oswald yöpyi Hotelli Tornissa\nTunnuksettomat sotilaat ottivat Luhanskin valvontaansa – sisäinen valtataistelu kärjistyi Ukrainan separatistialueella\nReino Nordin kertoo Cosmopolitanille hänen ja Marian suhteesta: ”Todella hyvä seksielämä”\nJennifer Lawrence, 27, ja ohjaaja Darren Aronofsky, 48, erosivat\nVedonlyöjien luottohevosen voitto oli vaarassa – ”Jännitystä peliin”\nMoniveto: Kaksi SM-liigan matsia ja 20 000 euroa bonusrahaa – maistuu!\nKahden minuutin myrsky riitti Jokereille – Omsk pyöritettiin eksyksiin\nEnsimmäinen Superpesikseen nousija selvillä\nOululainen Lippo-Pesis nousi Superpesikseen. (KUVA: Lehtikuva/Lari Lievonen)\nJulkaistu: 29.7.2015 21:26\nEnsi kaudeksi kahdella seuralla 14-joukkueiseksi laajentuvan Superpesiksen ensimmäinen uusi seura on oululainen Lippo-Pesis.\nLipon runkosarjavoitto Ykköspesiksessä varmistui keskiviikkona, kun sen ainoa uhkaaja Kempeleen Kiri hävisi ottelunsa. Toinen suoran nousijan paikka täytetään Ykköspesiksessä sijoille 2–5 yltävien pudotuspelien voittajalla.\n– Mieluummin olisimme tietenkin varmistaneet nousun torstaina kotipelissämme Ylivieskaa vastaan. Nousun varmistuminen jo tässä vaiheessa on hieman hämmentävää, totesi viime kauteen pelaajauransa Seinäjoella päättänyt Lipon pelinjohtaja Markku Hylkilähttps://www.is.fi/haku/?query=markku+hylkila.\nLippo katosi pääsarjakartalta kesän 2010 jälkeen, jolloin seuran toiminta päättyi taloudellisiin vaikeuksiin. Lippo-Pesis perustettiin marraskuussa 2010. Se sai paikan suoraan Ykköspesikseen.\nKommentti: Donald Trump käyttää urheilua savuverhona – tästä syystä presidentti uhraa aikaansa aurinkolasivarkaudelle\nSM-liiga: Kouvolassa pelataan isoista pisteistä\nTarja Halonen ei esiintynytkään itse köyhänä laitapuolen kulkijana – presidentti paljasti kuvatempun venäläissivustolle\nEpätodellinen näky miljoonakaupungista – katso, millaista meno oli Intian pesäpallon mestaruusturnauksessa! 14.11. 14:17\nPresidentti kutsui pesäpalloilija Toni Kohosen Linnan juhliin – Niinistö vitsailee virallisessa kutsukortissa omalle mokalleen 12.11. 9:05\nSuperpesis jatkaa tutulla sarjajärjestelmällä – jatkosarjat runkosarjan perään 30.10. 18:41\nLapua sai tutun lukkarin takaisin naisten Superpesikseen 12.10. 8:59\nSuperpesis: Mestaruus katkolla lauantaina Hiukassa 18.9. 15:25\nSuperpesis: Vimpelillä momentum pesisfinaaleissa 16.9. 19:33\nSuperpesis: Vimpelin vastaisku? 15.9. 15:33\nVedonlyöjien luottohevosen voitto oli vaarassa – ”Jännitystä peliin” 21:06\nMoniveto: Kaksi SM-liigan matsia ja 20 000 euroa bonusrahaa – maistuu! 21:05\nKahden minuutin myrsky riitti Jokereille – Omsk pyöritettiin eksyksiin 20:57\nKommentti: Donald Trump käyttää urheilua savuverhona – tästä syystä presidentti uhraa aikaansa aurinkolasivarkaudelle 20:54\nSM-liiga: Kouvolassa pelataan isoista pisteistä 20:35\nHenrik Haapala debytoi NHL:ssä ensi yönä – saa heti kunnon näyttöpaikan huippuketjussa! 20:09\nBundesliiga: Dortmund ja Schalke kuumassa Revierderbyssä – kumpi on suosikki? 19:55\nJelena Välbe kommentoi hermoja raastavaa tilannetta – matkasivatko venäläishiihtäjät Rukalle turhaan? 19:27\nMarkkanen jyrää vertailussa jo yhden NBA-lupauksen – asiantuntija muistuttaa: ”Fyysisesti Lauri on aivan raakile” 19:02\nLigue 1: PSG:n tappioton putki koetuksella 19:01


Lundia Fuuga senkki 2-osainen mattamusta - Me kalustajat\nMattamusta senkki tammisilla jaloilla.\nUv-lakattu, silkkinen pinta on helppohoitoinen ja sormenjälkiä hylkivä. Käsittelyn ansiosta pinta kestää normaalia enemmän kulutusta, kosteutta ja kemikaaleja.\nSenkki seisoo kevyen leijuvasti tammisilla jaloillaan. Neljä pientä ja yksi suuri ovi heijastavat valoa himmeästi, eivätkä sormenjäljet näy näillä erikoiskäsitellyillä pinnoilla. Kaapisto on ajaton, mutta samalla tuo särmää sisustukseen tummalla pinnalla. Senkin kapeuden vuoksi, se sopii erinomaisesti monenlaisiin tiloihin.\n(Tuote)Osastot: Lundia kalusteet, valaisimet ja elementit, Senkit, Eteispenkit, laatikostot ja tasot Avainsanat tuotteelle eteislipasto, fuuga, Lundia, musta, senkki\nLundia Fuuga senkki 2-osainen\nMateriaali: Lundia Fuuga –sarjan runko on kestävää korkeapainelaminoitua MDF-levyä, jonka mattalakkaus viimeistelee. Jalat tässä senkissä ovat tammea.\nMitat : Korkeus 92 cm, leveys 128 cm ja syvyys 35 cm.\nToimitusaika: 1 – 3 viikkoa. Lundia Fuuga -moduulit toimitetaan valmiiksi koottuina.\nMusta kaksiosainen hylly, ovilla ja laatikoilla\nMup kaapisto, leveys 156 cm, valkoinen\nMup senkki 182 viistojaloin, valkoinen


Maksupääte | Muut palvelut yrityksille | Oma Säästöpankki\nKorttimaksujen sujuvaa käsittelyä\nMe OmaSp:ssa autamme sinua löytämään yrityksellesi parhaan tilitystavan ja opastamme Kauppiassopimuksen tekemisessä.\nHaluamme tarjota yritysasiakkaillemme parasta palvelua myös korttimaksupalveluissa. Teemme korttitilitys- ja maksupääteasioissa yhteistyötä Bambora Oy:n kanssa.\nKorttimaksuja vastaanottava yritys tarvitsee EMV-sertifioidun maksupäätteen ja EMV-määritykset täyttävän kassajärjestelmän, jotka mahdollistavat korttimaksujen sujuvan ja turvallisen käsittelyn. Maksupäätteen pankkiyhteys välittää tiedot korttimaksuista automaattisesti pankkiin. Kysy meiltä lisää vaikka heti.\nValitse EMV-sertifioitu maksupääte sujuvaan maksuliikenteeseen.\nMaksupäätteen pankkiyhteys välittää korttimaksutiedot automaattisesti pankkiin.\nAutamme sinua valitsemaan yrityksellesi oikean korttimaksujen tilitystavan.\nVerkkomaksupalvelulla varmistat, että asiakkaasi voivat tilata tuotteita suoraan verkosta ja maksaa tilauksensa omalta pankkitililtään.\nYritysverkkopankin kautta pankki on siellä, missä sinäkin. Hoida yrityksesi maksut, tileihin ja kortteihin, lainoihin sekä varallisuuteen liittyvät asiat omasta toimistosta.\nLue lisää yritysverkkopankista\nTarjoamillamme palveluilla hallitset vaivattomasti yrityksesi maksuliikennettä. Huolehdimme, että maksuliikennepalvelut vastaavat yrityksesi tarpeita.


Hääjuhlatilan koristelu – Vinkkejä persoonalliseen toteutukseen – Anna&Ellit\nHääjuhlatilan koristelu – Vinkkejä persoonalliseen toteutukseen\nHäiden juhlatilan koristelemiselle on rajattomasti valloittavia mahdollisuuksia. Kun näkee hiukan vaivaa, juhlasta saa juuri sen näköisen kuin hääpari toivoo. Eikä koristelun tarvitse maksaa maltaita. Ellit kokosivat kauniita, tyylikkäitä ja persoonallisia ideoita juhlatilan koristeluun.Viehättävää maalaisromantiikkaa ja luonnonläheisyyttäLikainen parketti -blogin Ne-Nan kuvaamissa kesähäistä on luotu herkkä kokonaisuus. Näissä häissä tuoksuivat heinä ja niittykukat.Herkullisesta karkkibuffetista vieraat voivat käydä valitsemassa leikkisiin pahvitötteröihin haluamansa herkut. Kuvat: Ne-Na/Likainen parkettiKankaisten viirien tekemisessä ja materiaalin valinnassa kannattaa käyttää mielikuvitusta: viirit voi tehdä kankaista, tapeteista, paperista tai vaikkapa vanhoista kartoista. Kuva: Ne-Na/Likainen parkettiHääparin kädenjälki näkyy yksityiskohdissa opasteita myöten. Puiset kyltit ovat esimerkiksi hauska idea häihin, jotka järjestetään isolla piha-alueella. Kuvat: Ne-Na/Likainen parkettiLopputulos on huoliteltu kokonaisuus. Kauniissa juhlatilassa tanssi jatkuu läpi valoisan kesäyön.\nKuva:Ne-Na/Likainen parkettiVahvoja värejä syyshäihinTunnelmallinen syysilta tarjoaa unohtumattomat puitteet häille. Time of the Aquarius -blogista löytyy ihanan täyteläisiä värejä tummentuvien iltojen koristeeksi. Kuvat: Time of the Aquarius -blogiTime of the Aquarius on myös löytänyt syksyisen luonnon puhtaat värit. Kuva: Time of the Aquarius -blogiMy 2nd hand life -blogin syksyinen kattaus on helppo toteuttaa. Lopputulos saa kaipaamaan kauniita syysiltoja. Kuvat: My 2nd Hand Life -blogiKimmellystä ja tummaa tyyliä talven häihinTalvisten häiden koristelussa pitkälle pääsee tunnelmaa luovilla kynttilöillä. Lumihopean talvihäiden koristelussa kynttilät ovat keskiössä. Kuva: Vida StudioKirkkautta tuovat myös sydämenmuotoiset valot. Kuva: Vida StudioValo saa osua hääkarkeilla täytetyissä lasikulhoissa riippuviin mustiin lumihiutaleisiin. Kuva: Vida StudioHääparin nimikirjaimet on Lumihopean häissä toteutettu mustina. Kuva: Vida StudioKirjaimista voi loihtia oman versionsa. Matkustamisesta pitävälle hääparille sopivat kartalla päällystetyt kirjaimet.Time of the Aquariuksen musta himmeli tuo juhlatilaan uuden version perinteisestä koristeesta. Kuvat: Time of the Aquarius -blogiMainioita ideoita itse tekemiseenWeekday Carnival -blogin DIY-häissä värikkäät kukat yhdistyvät herkullisen värisiin paperipalloihin. Kuvat: Riikka KantinkoskiHääblogien kauniiden kuvien ihailuun uppoaa helposti tunti jos toinenkin. Suosikkini on The Green Wedding Shoes, jonka tee se itse -häiden ihastuttavia kokonaisuuksia ovat mm. Melissan ja Chrisin Beatles-, Laurenin ja Joen vintagehenkiset sekä Christinen ja Ianin metsässä vietetyt häät. Laurenin ja JR:n häissä minua viehättävät pöytäkoristeet ja pöytien nimeäminen kirjojen mukaan.Useissa hääblogeissa on erikseen DIY-osio, josta löytyy ideoita ja ohjeita sekä yksittäisiin koristeisiin että kokonaisuuksiin. Ihania ideoita tarjoavat The Green Wedding Shoesin ohella esimerkiksi Offbeat Bride, The Boho Wedding Blog ja Style Me Pretty.Lue lisää:My 2nd hand lifeLikainen parkettiLumihopeaTime of the AquariusWeekday CarnivalNot on the highstreetOffbeat BrideThe Boho Wedding BlogThe Green Wedding ShoesStyle Me PrettyTeksti: Anne 1.6.2012 klo 8:05\nHyviä ideoita koristeluun, ja se on tosiaan juuri näin, että välttämättä ei tarvita valtavaa budjettia vaan hieman mielikuvitusta ja aikaa. Vastaa\nEipä kelpaa kuin harvoille (vierailija)\nAika huonoja ideoita jos totta puhutaan. En tunne ketään joka tahtotoisi tehdä häistään surkeamman puoleiset karnevaalit häiden sijaan Vastaa\nAnu Sinisalo: ”Olen haastava kumppani”\nKeskiviikkona 9.4.2014 08:43\n"Pääsiäismunien historian takaa löytyy pakanallinen perinne kevään jumalatar Ostaran lahjonnasta, jok..."\nriena kommentoi Vinkkejä pääsiäisaskarteluun\nLauantaina 29.3.2014 05:11\n"Meidän lasten kesken onginta on ollut yksi ehdottomia lemppareita. Joskus ehdotan jotain muita leik..."\nemmalaine kommentoi Lastenkutsut - Leikit\nKeskiviikkona 26.2.2014 18:00\n"Tuttavani järjesti tyttärelleen satukutsut täältä blogista\nJenna978 kommentoi Lastenkutsut - Leikit\nTorstaina 30.1.2014 21:03\n"Nam! Ihania herkkuja tuolla sivustolla! Meille tulee gluteeniton vieras viikonloppuna ja ajattelinki..."\nMiia. kommentoi Perusta Jätskibaari ja voit voittaa Lumia 1020 -älypuhelimen!\nTorstaina 30.1.2014 19:11\n"näillä pakkasilla ei kyllä yhtään tee mieli jätskiä!"\nhuijari kommentoi Perusta Jätskibaari ja voit voittaa Lumia 1020 -älypuhelimen!\n4 x kakkuvati – Äänestä suosikkiasi!\nKesäjuhlat romanttisella kukkateemalla\nJuhlaetiketti isäntäväelle ja vieraille - Lue tapakouluttajan ohjeet!\nMitä olette antaneet lapsillenne rippilahjaksi?Lue lisää\nNaapurin poika pääsee pian(!) ripille emmekä keksi millään oivaa lahjaa. Emme tunne poikaa vielä kov......Lue lisää\nKuinka paljon rahaa rippilahjaksi?\nKuinka paljon antaisitte rahaa lahjaksi rippilapselle, kyseessä siskon tyttö, mutta en ole hänen kum......Lue lisää\nLahjojen arvo eri juhlissa?\nMinkä arvoisia lahjoja, olivat ne sitten esineitä tai rahaa tai lahjakortteja, viette eri juhliin ja......Lue lisää\nMitä ohjelmaa olette järjestäneet juhliinne? Kiinnostaisi kuulla ehdotuksia kun pikkujoulutkin lähes......Lue lisää


Scarlett Johansson tukkanuottasilla Disneyn kanssa Black Widow'n vuoksi - - Gamereactor\nScarlett Johansson tukkanuottasilla Disneyn kanssa Black Widow'n vuoksi\nPäivitetty 2021-07-30 14:33\nHollywoodin supersankarielokuvissa rahasummat liikkuvat satojen miljoonien luokassa, joten rahariidat ovat sen mukaisesti lihavia. Black Widow -roolistaan tunnettu Scarlett Johansson on haastanut Disneyn oikeuteen, koska Black Widow ilmaantui yhtä aikaa sekä elokuvateattereihin että Disney+ -palveluun.\nJohansson saa sopimuksensa mukaan osan elokuvateattereiden lipputuotoista, ja leffa pitää julkaista ensi alkuun vain elokuvateattereissa. Johansson on sitä mieltä, että samaan aikaan julkaiseminen Disney+ -palvelussa on vähentänyt elokuvateatteriversion saamia lipputuloja, ja sitä myöten hänen oma tilipussinsa on kaventunut.\nAsiaa kommentoi Johanssonin asianajaja John Berlinski Vanity Fairille.\n"It's no secret that Disney is releasing films like Black Widow directly onto Disney+ to increase subscribers and thereby boost the company's stock price—and that it's hiding behind COVID-19 as a pretext to do so. But ignoring the contracts of the artists responsible for the success of its films in furtherance of this short-sighted strategy violates their rights and we look forward to proving as much in court. This will surely not be the last case where Hollywood talent stands up to Disney and makes it clear that, whatever the company may pretend, it has a legal obligation to honor its contracts."


Clinton luovutti demokraattien johtajuuden Gorelle - Ulkomaat - Uutiset - MTV.fi\nClintonPresidentti Bill Clinton luovutti puolueen ykköspaikan varapresidentti Al Gorelle Vertauskuvallisessa yhteistapaamisessa eilen Monroen pikkukaupungissa Michiganissa. Al Gore oli kampanjamatkalla, päämääränään Los Angelesin puoluekokous, Clinton taas kotimatkalla puoluekokouksesta maanantaisen puheensa jälkeen. Mainos (uutinen jatkuu alla)\nVaalitilaisuudessa Clinton toisti maanantaisen puheensa teemoja: hän ylisti Al Goren ansioita ja tämän osuutta maan hyvinvointiin. Gore puolestaan kiitteli Clintonin ansioita. -Bill Clinton työskenteli rankasti saadakseen talouden raiteilleen. Lupaan teille, että en aio antaa vastapuolen romuttaa sitä, Gore sanoi. Kokous jatkuu Los AngelesissaDemokraatit ovat jatkaneet puoluekokoustaan. Eilisillan puhujalistalla oli runsaasti Kennedyjä: John F. Kennedyn yleensä julkisuutta välttävä tytär Caroline puhui, samoin kuin hänen setänsä senaattori Edward Kennedy. Puhujien joukossa olivat myös Robert ja EthelKennedyn tytär Kathleen Kennedy Towsend ja Robert Kennedy nuorempi. Lavalle nousi myös Bill Bradley, Goren kilpakumppani esivaaleista. Bradley on testamentannut esivaaleissa kertyneet valitsijaäänensä Gorelle. Al Gore pitää huomenna, viimeisenä kokouspäivänä, tuikitärkeän puheensa, jossa hän hyväksyy puolueensa presidenttiehdokkuuden. Uusimmat mielipidemittaukset kertovat, että Al Goren republikaanisella kilpakumppanilla, Texasin kuverööri George W. Bushilla on yhä etumatkaa. Kahden erillisen mittauksen mukaan Gore on noin 9 prosenttia Bushia jäljessä. Kyselyyn osallistuneet pitivät Goren ajamia asioita, kuten taloutta ja sosiaaliturvaa tärkeinä. Bush menestyi paremmin, kun kysyttiin johtajan ominaisuuksia ja miellyttävyyttä. (STT)Katso Riitta Snellmanin juttu Kymmenen uutisista.


Pudotusta jo 15% - EU:n ja Venäjän isoa nokittelua kustantaa pieni joukko suomalaisia - NewsHub\nPudotusta jo 15% - EU:n ja Venäjän isoa nokittelua kustantaa pieni joukko suomalaisia\n16. syyskuuta 2014 11:28\nMTK:n maitovaliokunta esitti maa- ja metsätalousministeri Petteri Orpolle (kok) syvän huolensa suomalaisten maidontuottajien ja koko maitosektorin tilanteesta Suomessa. Markkinoiden kriisiytyminen Venäjän asettaman maitotuotteiden tuontikiellon seurauksena on kärjistänyt maitosektorin vaikeaa tilannetta entisestään. Maitovaliokunta kävi tapaamassa Orpoa tiistaina.\nMaitovaliokunta muistuttaa, että Venäjän asettamat pakotteet vaikuttavat erityisesti suomalaiseen maitosektoriin ja suomalaisiin maidontuottajiin. "Lopullisia vaikutuksia on mahdoton arvioida, mutta jo tässä vaiheessa on selvää, että ne tulevat olemaan huomattavat erityisesti nyt, kun kiintiöjärjestelmän poistuminen ja kasvava tuotanto EU:ssa voimistavat sen vaikutusta. Koska kyse on täysin poliittisesta toimesta, on väärin, että seuraukset maksaa vain pieni maidontuottajien joukko", valiokunta toteaa.\nKansallisessa lisäbudjetissa on varattu noin 20 miljoonan euron määräraha Venäjän asettamien pakotteiden seurausten lieventämiseen. Maitovaliokunta katsoo, että maitosektorille tuleva osuus tulisi jakaa kaikille maidontuottajille koko maassa samansuuruisena litratukena.\nLisäksi Maitovaliokunta edellyttää, että myös EU:n tasolla ryhdytään nopeisiin toimiin suoraan tuottajille kohdistuvan kriisiavun saamiseksi vientikiellosta eniten kärsineille alueille. Maitovaliokunta toivoo, että Suomi olisi aloitteellinen EU-alueen määränhallintamekanismin rakentamisessa.\nNykyinen maidon tuotantotuki muuttuu CAP-tukeen kuuluvaksi lypsylehmäpalkkioksi ja kuukausittainen tukimaksatus loppuu. Vuonna 2015 tuki maksetaan kahdessa erässä, joista ensimmäinen erä maksetaan syksyllä 2015 ja toinen erä vasta vuoden 2016 puolella.\nTällä hetkellä - kun maidon tuottajahinta on laskenut noin 15 prosenttia ja normaalisti keväällä maksettavaa jälkitiliä tuskin pystytään maksamaan - tukikatkoksella on erittäin vakavia vaikutuksia tilojen kassavirtaan. Maitovaliokunta on erittäin huolissaan tilojen maksuvalmiuden säilymisestä.\nMaitovaliokunta vaatii, että A- ja B-tukialueille maksettavan lypsylehmäpalkkion maksatusaikataulu määritetään siten, että mahdollisimman suuri osa tuesta maksetaan ainakin ensimmäisenä vuonna ennakkona jo huhti-toukokuussa. Maitovaliokunta pyytää hallintoa selvittämään ja ottamaan käyttöön myös tilojen kustannuksia alentavia toimia, joilla tuottajien asemaa voidaan helpottaa.


Arttu Heikkiselle sopimus Pelicansiin - Lahti - UrheiluSuomi.com\nArttu Heikkiselle sopimus Pelicansiin\n7925 Jääkiekko - Liiga 23.2.2017\nTällä kaudella 37 Liiga-ottelua lahtelaisten paidassa lainasopimuksella kiekkoillut Heikkinen jatkaa tämän sekä ensi kauden Pelicansissa.\nLahden Pelicans ja Heinolan Peliitat solmivat viime viikolla sopimuksen, joka pitää 23-vuotiaan laitahyökkääjän Arttu Heikkisen lahtelaisten riveissä loppukauden. Heikkisen kanssa on lisäksi tehty sopimus ensi kaudesta, joka sisältää myös option kaudesta 2018-2019.\nHeikkinen sai loukkaantumisten myötä syksyllä mahdollisuuden murtautua Pelicansin kokoonpanoon ja on pitänyt paikastaan kiinni erinomaisilla otteillaan. Pääasiallisesti lahtelaisten nelosketjun laidassa hyökännyt 190-senttinen ja 95 kiloinen Heikkinen on tehnyt pelaamissaan 37 Liiga-ottelussa tehot 3+1.\n- Liiga on ollut pitkään tavoitteena ja nyt ensimmäinen Liiga-sopimus taskussa, niin fiilikset ovat hyvät. Omasta mielestäni olen pystynyt parantamaan peliäni koko ajan ja se on tärkeintä. Toivon, että jatkossa pystyn lisäämään tehokkuutta ja pelaamaan entistä monipuolisemmin, Heikkinen kertoi ajatuksiaan sopimuksen synnyttyä.\n- Heikkinen on erinomainen joukkuepelaaja, joka on mennyt kauden aikana valtavasti eteenpäin. Nuorella miehellä on kova halu kehittyä ja hän on valmis tekemään töitä sen eteen. Jo nyt hyvät otteet ovat poikineet paikan kokoonpanosta ja potentiaalia riittää vaikka mihin. Heikkinen on juuri sellainen tyyppi, jollaisia me haluamme joukkueeseen, Pelicansin urheilutoimenjohtaja Janne Laukkanen kommentoi.\nPelicans - 2016-2017 Miesten edustusjoukkue


Entinen Burnout-kehittäjä povaa PlayStation 5:ltä uskottavuutta ja dynaamisuutta / Uutiset / pelaaja.fi\nEntinen Burnout-kehittäjä povaa PlayStation 5:ltä uskottavuutta ja dynaamisuutta\nBurnout- ja Need for Speed -kehittäjä Criterion Gamesin entinen teknologiapäällikkö Paul Ross puhuu jo seuraavan sukupolven konsoleista.\nBrittiläiselle Edge-pelilehdelle antamassaan tuoreessa haastattelussa Ross muistelee kokemuksiaan uuden Dangerous Golf -fysiikkahupailupelinsä parissa, ja päätyy pohtimaan tulevan sukupolven konsoleiden tarjoamia mahdollisuuksia. Rossin mukaan Three Fields Entertainment -studiolla pyritään rakentamaan projektin puitteissa vahvaa pohjaa seuraavalle sukupolvelle jo nyt, ja prosessiin kuuluu oleellisesti myös niin kutsuttujen PlayStation 5:n ja Xbox Twon ominaisuuksien povaaminen.\n– PlayStation 4:n ympäristöissä on jo jonkin verran todenmukaisuutta, mutta PlayStation 5:n maailmat tulevat todella olemaan dynaamisia, vuorovaikutteisempia ja uskottavammin käyttäytyviä, Ross tuumaa haastattelussa.\nYmpäristöjen tuhoamiseen keskittyvä Dangerous Golf puskee nykypäivän fysiikkamoottoreita jo sellaisenaan, mutta Rossin mukaan peleillä on potentiaalia paljon muuhunkin. Sen hyödyntämiseen tarvittavia askeleita ei vain ole vielä otettu.\n– Fysiikkamoottorit eivät ole juurikaan muuttuneet sitten Dreamcastin aikojen. Ne pyörivät kaikki kiinteiden kappaleiden ympärillä. Käymme läpi todellista murrosvaihetta, koska alamme simuloida fysiikkaa molekyylitasolla, ja se on ollut pitkään hyvin vaikea pähkinä, Ross pohtii.\nThree Fields Entertainmentin Dangerous Golf ilmestyy pc:lle, PlayStation 4:lle ja Xbox Onelle toukokuussa.\nLähde: VideoGamer.com, GameSpot\nAtomi\tMa, 02/15/2016 - 11:03\nHerranen aika. Nelosen julkaisusta on jo yli kaksi vuotta ja edelleen tuntuu ettei tämä nykyinen konsolisukupolvi ole edes lähtenyt käyntiin.\nCore\tMa, 02/15/2016 - 12:28\nMulla vähän sama fiilis, aina tulee sellanen "oho, joko se muka on noin kauan sitten?" kun tulee viestiä että Live Gold on loppumassa, kun sen ekan kerran hommasin Onen importtaamisen yhteydessä. Mutta ei se kaksi vuotta vielä ole paljoa konsolien eliniässä, tosin voipi olla ettei tämä sukupolvi ehkä veny yhtä pitkäksi kuin edellinen, ken tietää.\nsnaketus\tMa, 02/15/2016 - 12:35\nSaisivat kyllä uudet konsolit jo tulla vaikka tänä vuonna omasta puolestani, mutta 17-18 olisi ihan jees, niin saadaan näistä nykysistä se normaalit 4-5 vuotta.\nwlizer\tMa, 02/15/2016 - 15:25\nHeh, ei taida vielä tajuta että realismi on niiin "out of fashion". Ketä jaksaa pelata samoja kierrätettyjä mekaniikkoja hienoimmilla graffoilla loputtomiin? :D\nkurrinen123\tMa, 02/15/2016 - 16:53\nEn kyllä ps5 osta ennen kuin miljonääri näyttelijä olen opiskelujen jälkeen.\nAngel of Death\tMa, 02/15/2016 - 18:08\nLiian aikaista ps5:lle, ps4:llä ei ole vielä tarpeeksi pelejä uudelleen julkaistavaksi.\nonnistunyt\tMa, 02/15/2016 - 18:35\nEiköhän PS5 julkaista vasta lähempänä uutta vuosikymmentä, eikä huomenna.\nlindario\tMa, 02/15/2016 - 18:46\nNykyisen polven ollessa vauhdiltaan ja meiningiltään tätä tasoa jää nähtäväksi, tuleeko mitään seuraava sukupolvea ennen 2020-luvun puoltaväliä.\nTunna\tMa, 02/15/2016 - 19:07\nPS5 saa olla aikamoinen tehomylly jos sillä ruvetaan simuloimaan fysiikkaa ihan molekyylitasolla.\nItse näkisin että ne uskottavat ja dynaamiset pelimaailmat ei ole niinkään laitetehoista kiinni, vaan pikemminkin hyvästä pelisuunnittelusta.\npartajeesus\tMa, 02/15/2016 - 20:38\nEihän tuo ole homma eikä mikään kun jo PS2 loi pelihahmoille tunteet. Ken Kutaragi, PS2 ja Emotion engine. Never forget :D\nIhan aitojen tunteiden luomisen jälkeen fysiikan laskeminen on ihan pikku juttu.


Huvilaelämää ja mökkiruokaa: maaliskuuta 2017\nTässä vähän tunnelmia ja kuvia alkuvuodesta. Millainen sää oli ja miten vuosi lähti mökillä käyntiin?\n3.1. oli kaunis ja kirkas talvinen päivä.\nLunta oli satanut vuodenvaihteessa pari senttiä ja pakkanen oli -15--18 paikkeilla.\nLumi oli kevyttä, joten jäällä oli kiva luistella.\nJoulun tunnelmaa ja kirkas talvipäivä.\nPidetään huolta pikkutipuista.\n4.1. aamun sininen hetki ennen kuin aurinko nousee tarpeeksi ylhäälle.\nSeuraavan kerran olimme mökillä 19.2. ja lähes kaikki lumi oli sulanut pois.\nIlma oli lämmin ja keväinen.\nHiihtoladun pohjaa paranneltiin hakkeella.\nTärkeät työkalut talkoissa olivat harava ja eväät.\nSeuraava päivä oli aivan erilainen. Yöllä oli tullut lunta ja koko päivä oli harmaa ja aurinko yritti tulla paksujen pilvien takaa, mutta keväästä ei ollut tietoakaan. Eilen jään päällä oli ollut vettä ja nyt lumi oli jäällä kosteaa ja harmaata.\n24.2. oli ihana talvipäivä.\nLunta satoi pari päivää ja se oli kevyttä pakkaslunta, joka jäi puihin ja pensaisiin kevyesti tehden koko maisemasta ihanan talvimaiseman.\nLunta tuli ainakin 20 senttiä. Onneksi oltiin paikalla, joten lumitöitä tehtiin molempina päivinä ja pidetiin kulkutiet vapaina.\n9.-12.3. mökkiviikonloppu. Kun tultiin oli juuri satanut lunta, mutta ilma oli lähellä nollaa. Lumen alla oli kerros pakkaslunta ja päällä tuoretta suojalunta. Onneksi oli pakkaslunta alla, koska muuten olisi lumityöt olleet raskaita. Lapioimme noin 20 cm syvään lumeen kulkureitit.\nOnnistuin saamaan kuvan Kuusitiaisesta.\nViikonloppuna oli täysi kuu - ja upean aurinkoisen kevätpäivän jälkeen iltarusko.\nKäytiin luontopolulla kävelemässä - hieno ilma ja paljon hyviä kuvauskohteita.\nSinitiainen oli auringonpaisteesta aivan vakuuttunut että kevät on ja pesänrakennus voi alkaa...\nTikka on vakituinen vieras lintojen ruokintapaikalla.\nNoin parin-kolmensadan varpusen lauma pyrähti ruokintapaikalle - kyllä oli kuhinaa ympäri taloa!\nLauantaina oltiin luontoretkellä, paistettiin makkaraa ja juotiin lämmintä kaakaota termareista.\nSunnuntaina oli aika laittaa uusia pesäpönttöjä pikkulinnuille.\nLähettänyt Satu W klo 17.41 2 kommenttia:\nTunnisteet: huvilaelämää, luonto, luontopolku, mökin piha, pikkulinnut\nSunnuntaina tai viikonloppuna kun tekee ison murekkeen, niin siitä riittää ruokaa myös viikolle. Voit ottaa palan mureketta mukaan töihin lounaaksi ja keittämällä riisiä tai pastaa saat murekkeen maistumaan eri aterialta kuin sunnuntaina perunoiden kanssa. Jos keität ison kattilan perunoita, niin niitä voi paistaa pannulla ja sitten lämmittää mureke siinä vierellä – mainio ateria seuraavalle arkipäivälle. Ja voi loput murekkeesta vaikka lämmittää leivän päälle ja laittaa pala juustoa sulamaan – saat ”lämpöisen juusto-jauhelihaleivän”.\nJauhelihamureke Välimeren täytteellä (10 hengelle)\n2 dl (100 g) korppujauhoja tai kauraleseitä tai -hiutaleita\n4 dl nestettä, esim. vettä tai kermaa\n1–2 (100 g) sipulia, kuutioituna\nMittaa neste ja korppujauhot kulhoon. Anna korppujauhojen turvota 10 minuuttia.\nHienonna sipuli pieniksi kuutioiksi. Sekoita kaikki ainekset tasaiseksi murekemassaksi.\nTäytä mureke erilaisilla Välimeren aiheisilla täytteillä: vuohenjuustoviipaleilla tai mozzarella viipaleilla, aurinkokuivatuilla tomaateilla, oliiveilla, marinoiduilla paprikoilla tai värikkäillä, tuoreilla napostelupaprikoilla, kapriksilla, fetalla ja yrteillä – ja laita vähän mozzarellaraastetta väliin.\nMuotoile massasta iso mureke ja paista se 200 °C, 30-40 min.\nMurekkeen voi pinnoittaa pekoniviipaleilla, jolloin se ei kuivu pinnalta. Muuten laitan murekkeen pinnalle folio, jottei se palaja kuivu pinnalta. Poista folio lopussa, jotta pinta saa väriä.\nTarjoile mureke keitettyjen perunoiden, porkkanaraasteen tai puolukoiden kera. Jos kaipaat kastiketta niin ruskea kastike joko sipulilla tai ilman on hyvä. Minulla on kuvassa vain itsetehtyä ketchupia ilman kastiketta.\nLähettänyt Satu W klo 14.52 Ei kommentteja:\nTunnisteet: aurinkokuivattu tomaatti, jauheliha, mozzarella, mureke, paprika, pääruoka, uuni, vuohenjuusto, yrttejä\nLähettänyt Satu W klo 17.20 Ei kommentteja:


Savon radalla Kuopio-Siilinjärvi junaliikenne keskeytetty - ePressi\nKuopion ja Siilinjärven välillä junaliikenne on keskeyetty. Kallaveden ylittävä Tikkalansaaren rautatiesilta on epäkunnossa.\nRautatiesillan korjaus on aloitettu. Ic65 ja Ic 70 jäävät häiriön takia myöhään useamman tunnin.\nRautatiesillan korjauksesta ei ole tarkkaa arvioita.


Kasvis-cannellonit - Kotiliesi.fi\nKasviscannellonit valmistetaan suurista pastaputkista, joiden sisään laitetaan muhevaa kasvis-juustokastiketta. Täyttämisen jälkeen cannellonit paistetaan uunissa kermakastikkeella peitettynä.\nnoin 250 g cannelloneja, täytettäviä pastaputkia\n4 rkl hienonnettuja tuoreita yrttejä, esim. kirveliä, basilikaa ja/ tai persiljaa\nKasviscannellonit tehdään näin:\n1. Kuori ja raasta palsternakka, porkkanat ja puolikas kesäkurpitsa käsin tai monitoimikoneen raastinosalla karkeaksi. Lämmitä öljy ja mausteet paistokasarissa. Kuullota kasviksia miedolla lämmöllä käännellen noin 5 minuuttia. Anna jäähtyä.\n2. Nosta ensin pinjansiemenet monitoimikoneeseen, jossa on leikkuuterä. Aja karkeaksi. Lisää kasviraasteet, ricotta- ja parmesaanijuusto sekä yrtit. Aja tasaiseksi soseeksi.\n3. Kaavi sose nuolijalla vahvaan pakaste- tai pursotinpussiin. Leikkaa kärki auki ja pursota kasvismassaa pastaputkiin. Aseta pastaputket lomittain voideltuun uunivuokaan.\n4. Kuutioi kesäkurpitsan loppu pieniksi paloiksi. Hienonna valkosipulinkynnet. Kuumenna pannulla öljy ja kurkuma. Nosta ainekset pannulle ja kuullota. Lisää kerma ja kiehauta. Kuutioi tomaatit. Valuta kasvis-kermaseos pastojen päälle. Ripottele pinnalle tomaatit.\n5. Kypsennä pastavuokaa 225-asteisen uunin alatasolla noin 25 minuuttia. Nosta uunista ja peitä foliolla. Anna vielä hautua tovi ennen tarjoamista.\nKatso myös: Keitä pasta kuin italialaiset – kiinnitä huomiota näihin 3 kohtaan\nKatso myös Anna.fi/ruoka: Kolmen sienen cannellonit\nKommentoi juttua: Kasvis-cannellonit


Konservatiivit marssivat kulttuurikeskusteluun – Kansan Uutiset\nKansan Uutiset 5.8.2012 16.33\nVanhoilliset ovat tehneet äänekkään paluun kulttuuriin.\nJulkisuuteen nousseet uudet konservatiiviälyköt kaipaavat hierarkioita ja sukupuolirooleja. He ylistävät esseissään säädyllisyyttä ja perusarvoja, pitävät ihmistä raadollisena ja arvostelevat siirtolaisuutta.\nHeitä yhdistää inho vasemmistoa, liberaaleja ja feministejä kohtaan.\nKirjallisuuskriitikot Maaria Pääjärvi ja Aleksis Salusjärvi ovat eri mieltä näiden konservatiivien kanssa, mutta ymmärtävät heitä silti paremmin kuin vanhoja kirjailijoita tai poliitikkoja. Kustantaja Ville Hytösen mielestä kirjallisuus on taidetta, ei politiikkaa.\nViisi vuotta sitten sana “oikeistokonservatiivi” toi mieleen Tony Halmeen kaltaisen punaniskan. Nyt mieleen nousee kirjasivistynyt keikari, joka haluaa erottua roskaväestä ja barbaareista: kansanedustaja Jussi Halla-aho, esseisti Timo Hännikäinen, kirjailija Tommi Melender tai professori Timo Vihavainen.\nNämä julkisuuteen nousseet kulttuurikonservatiivit kaipaavat hierarkioita ja säädyllisyyttä. He ylistävät ”perusarvoja”, pitävät ihmistä raadollisena ja arvostelevat siirtolaisuutta.\nVaikka oikeistoälyköt eivät ole keskenään samaa mieltä kaikesta, heitä yhdistää inho vasemmistoa kohtaan.\nKulttuurikenttä Suomessa vuonna 2012: Puhutuimpia esseekirjoja julkaisevat Hännikäisen kaltaiset konservatiivit. Vihavainen on luonut itselleen jonkinlaisen oikeistoälykön roolin. Halla-aho on noussut blogeista eduskuntaan.\nVihavaisen toiveeseen on vastattu: konservatiivinen älykkö on tehnyt paluun. Erityisesti se näkyy esseissä.\nAiheesta enemmän löytyy 3. elokuuta ilmestyneestä Kansan Uutisten Viikkolehdessä.


Pieni kermakakkukoti: Uusi järjestys on POP\nUusi järjestys on POP\nNeljäs asumiskuukausi menossa ja pikkukodin tunnelmasta sekä tiloista on siis tullut tovi nautittua ja makusteltua.\nMuutto tähän kotiin tapahtui vauhdilla ja tärkeintä oli saada ahdettua yhteen muuttoautoon tärkeimmät asiat, huonekalut. Kalusteille olinkin miettinyt ja mitannut paikat, mihin ne parhaiten sopisivat\nKuitenkin vasta ajan myötä huomaa, miten käytännöllisyys ja tilanjako toteutui. Pidin kyllä suuresti kalusteiden paikoista, mutta jäin kaipaamaan muutamaa asiaa - kunnollista pöytäkokonaisuutta, uuden rautasohvan käyttöä ja leppoisaa lukunurkkausta. Sohvaa ja telkkaria kun tässä kodissa ei ole.\nUusien tavaroiden hankinta on jäänyt vähemmälle ja vanhoista kodeista tutut rakastamani tavarat ovat edelleen mukana.Näissä kuvissa näkyy yksi ihan uusi juttu ja muutama "uusi" kirppistavara.\nKuvaan kodin joskus laajemmasti, mutta tällä kertaa pieniä juttuja sieltä täältä.\nVanha klaffipöytä kääntyi toisin päin ja pari tuolia sekä rautasohva muodostavat tupakeittiössä ison kokonaisuuden. Pöydän ympärille mahtuu hyvin neljästä kuuteen henkeä, jos sopu sijaa antaa.\nAsan kulhosetti oli kirpparilöytö - hyvin vähälle käytölle oli jäänyt edellisessä kodissaan. Ilolla annoin uuden kodin.\nValkoinen kerrattu tulilatva on niin helppo ja kaunis ilonpisara pimenevään syksyyn.\nTähän Prismasta vuosia sitten ostettuun suureen kynttiläkippoon tai maljakkoon liittyy kyllä hauska tarina. Tornion aikoina ostin sen ja kuljetin liukkailla keleillä selkärepussa useita kilometriä ystäväni kanssa tallustellen ja koiria lenkittäen. Harvan tavaran kanssa kuljetusmatka on ollut niin täynnä jänniä liukastumishetkiä.\nKesällä hankittu rautasohva muodostaa nyt oman pehmoisen tyyssijansa keittiönpöydän paikalla. Ainoastaan näissä kuvissa näkyvä uusi hankinta sohvan lisäksi on Secret Gardenin perunakori, mikä toimii pehmoisten juttujen säilytyskorina.\nTupakeittiön suurelta seinältä rautasohva muutti keittiönpöydän paikalle ja niinpä numerolipasto siirtyi sohvan paikalle. Mukavasti tilaan tulee nyt korkeuttakin ja se on paremmin käytössä.\nMummolan ikivanha ja kulunut pikkutuoli jotenkin nivoutuu numerolipaston viereen parhaiten. Tuolilla ei voi istua eikä seistä, kun se on niin matala ja kulunut. Juuri paras tällaisenaan.\nUusi lukunurkkaus muodostui pikkuikkunan eteen. Tässä on hyvä selailla sisustus- ja puutarhalehtiä tai kadota kirjojen maailmaan. Ainoastaan rahia jäin kaipaamaan ja täytyy isän luota sellainen käydä hakemassa, kun taas isän luona vierailen.\nHuonekalujen ja tavaroiden siirtelyn ohessa hellalla tekeytyi aimoannos kunnon vanhaa herkkua - jauhelihakeittoa. Tällainen projekti tarvitseet tuhdin evästyksen, että sen jaksaa suorittaa loppuun.\nPs. Päivitykset edistyvät laahaavat pahasti jäljessä aikaisemmilta kuukausilta.\nLähettänyt quu klo 14.07\nTunnisteet: Pikkukodin olohuone\nSulla on kyllä käsittämättömän ihania tavaroita! Toi numerolipasto, iiihana tuoli ja vähän muutkin vois muuttaa meille.\nMä kyllä ihailen ihmisiä jotka oikeesti saa sopimaan vaikka saappaat ja kurpitsan kauniisti toisiinsa. Ittellä olis vielä paljon opittavaa.\n24. syyskuuta 2014 klo 21.41\nTavaroissa on vain se hauska puoli, että niistä suurin osa on ostettu kauan sitten, osa jo kymmenen vuotta sitten.\nKyllä sen sommittelun taidon on oppinut sisustusmyyjänä ja loistavilta pomoilta, joilla on hyvä maku. Paljonhan sitä tekee erheitä, mutta se kuuluu.. tai mikä se erhe edes on. Onko sellaista? :)\n3. lokakuuta 2014 klo 20.47


Tervetuloa juhliin, työmaalle betonimyllyn viereen! – Anna Munsterhjelm\nTervetuloa juhliin, työmaalle betonimyllyn viereen!\nJulkaistu 1.3.2015 1.3.2015 Kirjoittanut annamun\nJuhlien järjestäminen, vieraiden kutsuminen kylään ja kodin laittelu ovat suosikkihommiani. Minä olen juuri se, joka piilottaa sohvatyynyjen kanssa riitelevät kynttilät kaappiin ja valmistelee synttäritarjoilut kuningatar Elisabeth -teemalla.\nEnkä tykkää viivyttelystä. Jos kävelen ruusutarhan ohi ja saan idean siellä järjestettävistä prinsessajuhlista, lähetän kutsut saman tien. Jo kymmenvuotiaana rymsteerasin huoneessani keskellä yötä – teki näet mieli kokeilla uutta järjestystä. Vuosi sitten maalasin seinän pullasudilla, kun inspiraatio iski ja rautakauppa oli suljettu.\nKun rakastaa tällaisia asioita, on kokonaisen talon rakentaminen hankalaa ja turhauttavaa. Että milloin pääsen valitsemaan verhot, joko voidaan päättää tuparitarjoiluista, pannaanko tuohon nurkkaan tuoli vai ompelukone, eikö voitais jo kutsua ihmisiä yökylään, puutarhajuhlat ooh! Ja todellisuus on ehkä vasta auki revitty tontti ja kuopan reunalla nököttävä betonimylly.\nSamalta on tuntunut tämä alkuvuosi Suomen Partiolaisten puheenjohtajana. Kahden kuukauden perusteella voin jo varmasti sanoa kolme asiaa:\n1. Nykyisen SP:n johtaminen on vaikeaa. Ainakin minulle. Ei ole mitään taloa, johon asettua kodiksi, johon kutsua kavereita kylään tai johon vaihtaa kivemmat tapetit. On se tyhjä tontti, kasa aiemmilta tekijöiltä jääneitä sekalaisia rakennusmateriaaleja – ja huikean hyvä, lojaali remonttiryhmä, jonka kanssa ollaan jo vedetty työrukkaset käteen.\n2. SP:n johtaminen on täynnä mahdollisuuksia. Partio on suvereenisti Suomen merkittävin nuorten liike, jolla on maailman paras missio ja mainioita ihmisiä tekemässä piireissä, keskusjärjestössä ja lippukunnissa, luottiksina ja työntekijöinä. Se innostaa, motivoi ja sisuunnuttaa joka päivä.\n3. Tässä järjestössä tarvitaan suuria muutoksia. Meillä on monta hyvää projektia, uutta avausta, toimivaa ryhmää ja sujuvaa käytäntöä, mutta kokonaisuus on sekava ja sekaisin. Meidän on muutettava asennettamme, toimintatapojamme ja organisaatiotamme, jotta voisimme tehdä ja tukea partiota paremmin – sekä säilyttää hermomme ja järkemme.\nTarvittavat muutokset ovat niin isoja, että niitä on ryhdyttävä rakentamaan perusteellisesti, harkiten ja ennen kaikkea porukalla. Kuten sitä taloa.\nTätä ajatusta olen ruokkinut päässäni alkuvuoden ja sen mukaan toiminut. Että pannaan ensin pohja kuntoon, sovitaan toimintatavoista, laaditaan hallitusohjelma, käydään kaikkien kanssa tavoite- ja onnistumiskeskustelut. Luodaan fiksuja ja yksinkertaisia rakenteita, jotta voidaan sitten rönsyillä vapaasti niiden sisällä. Ja että minun roolini on tässä vaiheessa kuunnella ja ymmärtää, yhdistää ja yhtenäistää.\nNiissä ajatuksissa ei ole sinänsä mitään vikaa. Siinä perustuskuoppia kaivaessani unohdin kuitenkin juhlat ja sohvatyynyt. Panin pohjatyöhön niin paljon aikaani, että kaikki muu jäi jalkoihin. Lykkäsin tai tein vasemmalla kädellä ne jutut, jotka olisi pitänyt nostaa ykköseksi ja joihin kenen tahansa johtajan pitäisi laittaa kaikkein eniten itsestään: aktiivisen viestimisen ja suunnan näyttämisen. Kaikesta messuamisestani huolimatta unohdin nolosti itse, että kahdesta tärkeästä ei tarvitse valita, vaan voi tehdä molemmat. Ja senkin unohdin, että vaikka olen tässä talonrakennuksessakin ihan kelpo, niin parhaimmillani kuitenkin juhlien emäntänä. Eikä ihmisen kannata koskaan jättää kokonaan tekemättä sitä, mistä tykkää ja missä on parhaimmillaan.\nSiksi aion nyt kutsua teidät takaisin juhliin. Täällä on ilmapalloja, bändi ja ongintaa, pihalta löytyy samppanjateltta ja palju. Täällä saattaa olla jopa sellainen tyyppi, joka bloggaa useammin kuin kerran kahdessa kuukaudessa. Tuossa vieressä jyllää betonimylly ja itse juhlatalo on vielä hivenen vaiheessa, joten talkooapukin on oikein tervetullutta. Mutta lapiohommat maistuvat aika paljon paremmilta leivos kädessä. Cin cin!\nJa ne tarvittavat muutokset, niistä kirjoitan ensi viikolla.\nEdellinen artikkeli Koska partiossa on kivaa ja sieltä saa kavereita\nSeuraava artikkeli Rakennetaan yhdessä partiosta paras paikka tehdä vapaaehtoistyötä


Syksyinen lähiluonto kutsuu! – Meijän polku\nSyksyinen lähiluonto kutsuu!\nSyksy on parasta aikaa lähteä syysluontoon, toteaa vanha jyväskyläläinen sanonta. Kävimme testaamassa sanonnan paikkansapitävyyttä lähiluonnossa Jyväskylän Sippulanniemen luontopolulla ja kuntoradalla. Sanonta osoittautui varsin hyvin paikkansa pitäväksi.\nMitä syksyisestä luonnosta voi itselleen sitten kerätä? Monien luonnon suomien terveyshyötyjen ohella upean syksyisen luonnon visuaalisten antimien ohella kotiin vietäväksi saa aimo annoksen raitista syysilmaa, ulkoilun tuomaa hyvää oloa ja talvea ajatellen tuiki tärkeää tasapainon harjoittelua.\nMetsäpolut tarjoavat kulkijoilleen erinomaisen tasapainoharjoittelumahdollisuuden. Kivien, juurien ja vaihtelevan maaston keskellä kulkeminen kehittää kuin huomaamatta monipuolisesti tasapainoa. Syksyllä toki saa olla hiukan varovainen mahdollisesti märkien ja liukkaiden juurakkojen ja kivien kanssa, mutta näiden kiertäminenkin onnistuu helposti ja toimii itsessään jo tasapaino- ja koordinaatioharjoitteluna. Jos siis kaipaat tehostettua tasapainoharjoittelua, niin suunnaksi kannattaa ottaa lähimetsät.\nJos juurakkoiset polut tuntuvat alkuun liian haastavilta, niin samankaltaisia hyötyjä löytyy myös kuntopoluilta niiden joustavan pinnoitteen ja vaihtelevan maaston ansiosta. Voit myös ottaa kävelysauvat mukaan tuomaan tukea ja lisäämään koko keholle kohdistuvaa lihasharjoittelua ja lisäämään liikkumisen energiankulutusta.\nMyös lapsille polut, kivet ja kannot tarjoilevat hienoja mahdollisuuksia kehittää motorisia perustaitoja, joista on hyötyä kaikilla elämän osa-alueilla. Perheen vapaapäivänä kannattaa siis suunnata kohden lähimetsien loputtomia seikkailuja. Eväät mukaan!\nMetsäpoluilla liikkuminen kehittää kuin huomaamatta tasapainoa. Sippulanniemestäkin löytyy runsaasti kuvan kaltaista maastoa, jossa liikkujan tasapaino petraantuu vauhdikkaasti.\nMonimuotoinen luonto tarjoaa monimuotoisia hyötyjä\nSippulanniemen alue tarjoaa kävijöilleen monimuotoisen luontokattauksen. Alueelta löytyy kuusikkoa, leppävaltaisia lehtoja, sekametsää ja männikköjä. Alueen keskeltä löytyy myös kaunis suoalue. Sippulanniemi ja suo sijaitsevat vain muutaman kilometrin päässä kaupungin ydinkeskustasta. Aikamoinen luontoaarre, ja helposti saavutettavissa.\nSippulanniemen luontopolun varrelta löytyy myös pitkospuita ja upeaa suoluontoa.\nSippulanniemen alueelle pääsee helposti esimerkiksi Jyväskylän paikallisliikenteen linja-autoilla. Linja 18 on jo osa Luontopysäkkienkin tarjontaa. Alla olevan Luontopysäkkien kartan avulla voit lähteä suunnittelemaan omaa retkeäsi Sippulanniemen alueelle. Sippulanniemen luontoalueen laitamille pääsee myös Tikan suunnalta linja-autoilla numero 8, 15 ja 20. Alue on myös helposti saavutettavissa polkupyörällä ja lähialueiden asukkaille myös kävellen.\nLinjalla nro 18 pääsee Sippulanniemen luontoalueen äärelle.\nVaikka osa meistä odottaa jo talven lumia (tai ehkä jo seuraavaa kesää…), niin odottaessa ei kannata istua sisällä, sillä odottavan aika on pitkä ja mieltä sekä kehoa vauhdikkaasti rapauttava. Vuosikellomme idean mukaisesti seuraavaan vuodenaikaan kannattaa valmistautua lisäämällä aktiviteetteja, joista on hyötyä tulevana vuodenaikana. Talvikautta lähestyttäessä on hyvä laittaa tasapainotaidot iskuun ja hakea viimeiset aistimuistot metsien tuoksuista ja väreistä säilöön pitkän talven varalta. Tämä onnistuu helposti lähimetsiemme poluilla.\nBlogi, Hyvinvointia elämäntavoilla, Iäkkäiden tasapainoharjoittelu, Kuntien liikuntamahdollisuudet, Lasten motoristen taitojen oppiminen, Meijän kunta, Reitistöt, Terveysmetsä


Carlo Carrà – Wikipedia\nCarlo Carrà (11. helmikuuta 1881, Quargnento – 13. huhtikuuta 1966, Milano) oli italialainen taidemaalari. Hän oli yksi futurismin johtavia edustajia ja keskeinen hahmo erityisesti sen italialaisella kukoistuskaudella 1900-luvun alussa. Carrà loi myös yhdessä Giorgio de Chiricon kanssa uuden metafyysisen taiteen tyylisuunnan.\nCarrà syntyi Quargnentossa Alessandrian kaupungin lähellä Italian Piemonten alueella. Ollessaan vasta 12 vuoden iässä hän lähti kotoaan ja ryhtyi seinien koristemaalariksi. Vuosina 1899–1900 Carrà päätyi Pariisiin sisustamaan vuoden 1900 Pariisin maailmannäyttelyn paviljonkeja. Siellä hän tutustui ajan ranskalaiseen nykytaiteeseen. Palattuaan Italiaan hän päätti ryhtyä opiskelemaan maalaustaidetta Milanon Breran taideakatemiassa (Accademia di Belle Arti di Brera). Pian hän löysi muita samoin ajattelevia nuoria taiteilijoita, ja vuonna 1910 hän allekirjoitti yhdessä Umberto Boccionin, Luigi Russolon ja Filippo Tommaso Marinettin kanssa Futurististen Maalarien Manifestin. Tästä alkoi hänen taiteilijanuransa vaikuttavin vaihe, jolloin syntyivät myös hänen tunnetuimmat teoksensa.\nCarràn varsinainen futuristinen vaihe päättyi suunnilleen ensimmäisen maailmansodan alkaessa. Tällöin hän alkoi käsitellä uusissa teoksissaan yhä intensiivisemmin muotoa ja pysähtynyttä tilaa eikä enää liikettä tai tunteiden virtauksia. Carra löysi uudelle tyylilleen yhtymäkohtia Giorgio de Chiricon kanssa, ja he alkoivat kutsua yhteisesti luomaansa tyylisuuntaa metafyysiseksi, Pittura metafisica. Suurin osa Carràn teoksista edustikin metafyysistä tyylisuuntaa 1930-luvun lopulle saakka.\nVuonna 1941 Carrà palasi Breran taideakatemiaan, jossa hän toimi maalauksen professorina vuoteen 1952 saakka. Vuonna 1945 hän julkaisi omaelämäkerrallisen teoksen La mia vita.\nCarrà oli paitsi taidemaalari myös taidekriitikko ja kirjailija, joka julkaisi useita kuvataidetta käsitteleviä teoksia.\nCarlo Carrà (MoMA)\nCarlo Carrà (Guggenheim)\nCarlo Carrà (Encyclopedia.com)\nManifesto of the Futurist Painters (englanniksi)\nNoudettu kohteesta ”https://fi.wikipedia.org/w/index.php?title=Carlo_Carrà&oldid=17939584”\nViimeksi muokattu 17. helmikuuta 2019 kello 17.56\nSivua on viimeksi muutettu 17. helmikuuta 2019 kello 17.56.


Näin hienolla rantakalliolla vietin upean kesän. Useinkaan kalliolla ei ollut muita, ei edes parhaimpana lomakautena, muutamana tosi hellepäivänä täällä saattoi olla pari-kolme seuruetta päiväretkellä. En ole mikään auringossa makoilija vaan istun selkä aurinkoon päin ja teen käsitöitäni aamu- ja ilta-auringossa.\nKuvat lännestä itäänpäin, ei ihan panoraamana mutta sinnepäin;)\nMikäs möykky siellä on?\nNoh, se on se mun tuoli kun Anitta toi tullessaan, ahkerassa käytössä on ollut.\nTämä on mun uimapaikka. Tuota vaaleata kallion pintaa täytyy aina välillä harjata ettei se ole liukas. Tästä pääsee mukavasti veteen, veden korkeudesta riippuen nilkkaan tai polveen asti vesi ylettyy kun tuosta astuu veteen. Sitten pohja on kivaa sielätä kalliolta jota pitkin voi kävellä vähän syvemmällä ja humpsauttaa itsensä lämpimään mutta virvoittavaan Suomenlahteen, ah ihanuutta.\nLaitoin telttakiilalla tuon narun tuohon, että jos on maininkia niin voin siitä pikkusen pitää kiinni ettei vesi heittele mua ihan holtittomasti. Kerran se jäi siihen 15 minuutiksi, palatessani vieraileva uimariperhe oli vienyt narun ja koukun mennessään!\nNyt menen taas saarelleni viettämään viimeiset kaksitoista päivää, heissulivei.


Kesä ohi, Kokkeja Jyväskylään! - Naughty BRGR HQ\nHaemme tulevaksi syksyksi Naughty BRGR Jyväskylään keittiöön kokkeja! Kokin työnä on premium-burgereiden loihtiminen ja keittiöstä huolehtiminen.\nKoulutamme kaikki työntekijämme paitsi tehtäviin, niin myös oman ravintolan toimintatapoihin ja Naughtyn kulttuuriin.\nOle oma itsesi, myös työpaikalla. Naughty BRGR:llä haluamme muuttaa premium burgereilla maailman maistuvammaksi, emme muuttaa sinua. Arvomme ovat vahvasti ihmislähtöisiä ja meillä et tule osaksi koneistoa, vaan yhteisöä. Meille tulet omana itsenäsi ja meille jokainen tatuointi ja lävistys ovat merkki asenteestasi. Sitä arvostamme ja toivommekin. Ei tatuointeja kaikilla tarvitse olla, kunhan on asennetta, koska meillä sitä löytyy.\nNaughty BRGR Jyväskylä sijaitsee Kolmikulma kauppakeskuksen katutasossa. Kesällä ravintolan edessä myös terassi, jossa asiakkaat voivat herkutella Naughtyn tarjoiluista.\nIntohimoa premium-burgereita kohtaan!\nHalua kehittyä ja kasvaa sekä kokkina että työkaverina\nKykyä sekä itsenäiseen työskentelyyn, että tiimipelaamiseen\nLoistavaa tilannetajua ja pilkettä silmäkulmassa\n• Erinomaisen tuotteen, huikean brändin sekä yrityksen, jossa voit työskennellä ylpeydellä\n• Huikeat henkilökuntaedut: -50% kaikesta ja alennus koskee myös vapaalla käydessäsi sinä+9 seuralaista!!\n• Mahdollisuuden kehittyä ja kasvaa ammattilaisena\n• Loistavat työkaverit ja huippupestin viihtyisässä työyhteisössä\nNyt tarjolla oleva kokkien työtehtävä on osa-aikainen 30-90h/3 vkoa.\nHaastattelut järjestetään 2.-5.8 aikavälillä ja työt aloitetaan elo- syykuussa sovittavissa.


Cerebellum's Sheltit: Tuplanolla ja harmistus\nTuplanolla ja harmistus\nTänään heräsin kukonlaulun aikaan, pakkasin pojat autoon ja lähdettiin sohjoista moottoritietä pitkin kohti Helsinkiä. Yksi mun tämän vuoden tavoitteistahan on kiertää mahdollisimman paljon eri paikoissa kisaamassa, että Darcy tottuisi erilaisiin kisaympäristöihin. Joten nyt on sitten Purina-areenakin koettu. Tuliaisina kilo hiekkaa (en oo maapohjahallien suuri fani...), tuplanolla ja tuplaharmistus siitä, että kaksi kertaa LUVA jäi yhden sijoituksen päähän. Vaikka tavoitteet olivatkin lähinnä totuttaa Darcy uuteen kisapaikkaan, niin harmittaahan se, että oltiin niin lähellä kolmosiin nousua. Tai edes toisen LUVAn saamista. Taso oli kova ja sen verran paljon uusi paikka kuitenkin "häiritsi" menoa, että Darcy meni huomattavasti hitaammin kuin normaalisti. Veikkaanpa että tutussa ympäristössä olis tullut paljon paremmat ajat. Vaikka turha se on jossitella... Oon kuitenkin aidosti iloinen siitä, että näinkin hienosti meni uudessa paikassa. Ja tämä oli meidän eka tuplanolla, joten luvia tai ei, niin se on musta jo hieno saavutus. Mä kun luulin, että mun pää kestäis vaan yhden nollan per kisat... ;) Nyt on onneksi todistettu tämäkin luulo vääräksi. :))\nSitten varsinaisiin ratoihin, jotka olivat...no, miten sen nyt sanoisi...mitäänsanomattomia ja aika tylsiä. Tämän päiväiset radat ei herättäneet samanlaista inspiraatiota kuin viime viikonlopun Heidi Viitaniemen radat, mutta ehkä parempi että saatiin Darcyn kanssa totutella uudessa paikassa helpoilla radoilla. Ekan radan alku tosin meni sähläykseksi...taas. Miksi oi miksi jännitys aina laukeaa ihme sähläämisenä? Ekalla radalla mietin pitkään, miten ohjaan alun renkaan. Päätin mennä kutsumaan renkaan taakse, mikä osoittautui huonoksi ratkaisuksi. Aalle meno takkusi ja meinattiin mennä törmäyskurssille. Ei sentään tullut kosketuksesta virhettä, vaikka mielestäni olisi ollut aivan oikeutettua antaa. Aan jälkeenkin vielä ohjasin huonosti, jolloin putkelta kielto. Muuten loppurata meni ok:sti. Tältä radalta siis 5 ja pikkasen yliaikaa.\nMyös toista ja kolmatta rataa taitaa parhaiten kuvata sana ok. ;) Radoilla ei ollut mitään kovin ihmeellistä. Kolmos-hyppärillä meinas tulla kiire loppusuoralla, joten siinä tuli vähän ylimääräisiä mutkia. Molemmilta radoilta 0 ja muutama sekunti miinusta ajassa. Olihan siellä kohtia, joissa olisi saanut nipistettyä sekunnin kymmenysosia pois. Ja putkessa kului varmaan ikuisuus (oli tosi paksua materiaalia ja Darcylla meinas usko loppua kesken..). Mutta suurin syy hitauteen taisi olla yksinkertaisesti se, ettei Darcy vaan vetänyt täysillä tuolla. No, siksi kai mä nyt oon päättänyt kiertää noita eri halleja, että nekin tulisi tutuksi ja että Darcy uskaltaisi niissäkin tehdä täysillä. Ehkä se vauhtikin tulee mukaan ensi kerralla. Nyt iloitsen vaan tuplanollasta. :) Ja siitä, että Darcy kuitenkin meni eikä keksinyt peljätä mitään. Oon mä siitä oikeesti tosi ylpeä. <3\nBingleykin pääsi tosiaan huvin vuoksi mukaan kisareissulle ja yllättävän hyvin meni. Mitä nyt vähän ulvoi häkissä, kun raukka jätettiin yksin. ;) Muuten meni häntä töttörööllä ja oli ihan täpinöissään kun pääsi lämppäesteille. Söpö. <3 Tulomatkalla päätin mennä vielä hallin kautta ja tehdä Bingleyn kanssa lyhyet keppitreenit. Pitkän päivän jälkeen en kuitenkaan jaksanut panostaa treeneihin sen kummemmin, mentiin vähän keppejä ja leikittiin. Mutta koska kamera kerran oli mukana, niin otin videolle pätkää. Bingleyllä on siis nyt vielä 2 ohjuria molemmissa päissä ihan maantasolla. Pääosin se hakee hienosti kepit, mutta videollakin näkyy, että pari kertaa se vähän epäröi "että mitäs tässä pitikään tehdä". Mutta ei meiltä enää paljon puutu... :))\nBingley treenaa keppejä osa 1\nBingley treenaa keppejä osa 2\nTulisit jo, kevät


Rawsom Opti MSM 250 g – Viresport\nRawsom Opti MSM 250 g\nRawsom OptiMSM® -jauhe on erittäin hienoksi puhdistettua korkealaatuista metyylisulfonyylimetaania (MSM), joka on orgaaninen ja vesiliukoinen rikkiyhdiste. Rikkiyhdisteitä esiintyy luontaisesti ihmiskehossa, mutta erityisesti niitä on lihaksissa ja nivelissä. Korkeita rikkipitoisuuksia esiintyy runsaasti myös ihossa, kynsissä ja hiuksissa. OptiMSM® -merkki on ehdoton takuu tutkitusta ja korkealaatuisesta ravintorikistä.\nAineisosat: Opti-Metyylisulfonyylimetaani® (MSM)\nKäyttötarkoitus: suunniteltu ravitsemukselliseksi tueksi edistämään lihasten ja tukikudosten hyvinvointia.\nKäyttöohje: Aloita annostus ½-2 teelusikallista ja nosta annos tarvittaessa 1-2 ruokalusikalliseen vuorokaudessa. Päiväannos kannattaa käyttää useassa osassa päivän aikana. Sekoita jauhe mehuun tai veteen. MSM:n puoliintumisaika elimistössä on 12 tuntia, joten käyttö aamuin illoin tuo parhaan mahdollisen hyödyn.\ngluteeniton / maidoton / makeuttamaton / lisäaineeton / vegaani


Kajaanin hyppyrimäkivanhus räjäytettiin hapertuneilta puujaloiltaan – ”Tässä katselin, kun Veikko Kankkonen voitti” - Urheilu - Helsingin Sanomat\nKatsojat kunnioittivat 60-vuotiaan historiallisen mäen muistoa aplodein. Pioneerit iloitsivat täydellisestä räjäytyksestä.\nKajaanin hyppyrimäkivanhus räjäytettiin hapertuneilta puujaloiltaan – ”Tässä katselin, kun Veikko Kankkonen vo\nNyt toistetaan: Näin räjähtävät Kajaanin hyppyrimäki ja tuomaritorni\nJulkaistu: 22.2. 17:59 , Päivitetty: 22.2. 22:11\nKajaanin perinteisen hyppyrimäen loppu oli niin näyttävä kuin se ansaitsikin. Hyppyrimäki on jollei Suomen vanhin ainakin vanhimpia, joissa on hypätty vielä viime vuosina. Se asetettiin ränsistyneen rakenteensa vuoksi käyttökieltoon kaksi vuotta sitten, ja räjäytettiin maan tasalle tiistaina iltapäivällä.\nHyppyrimäki on yksi Kajaanin maamerkeistä, ja räjäytystä oli saapunut seuraamaan kymmeniä kajaanilaisia.\nRäjähteiden paukkeen ja lumen pölähdyksen jälkeen hyppyrimäen vauhtitornin tilalle nousi savupilvi. Katsojat taputtivat, todennäköisesti yhtä paljon kunnioittaakseen mäen muistoa kuin onnistunutta räjäytystä.\nHyppyrimäki kaatui suorilta jaloiltaan vajaa vuosi ennen 60-vuotispäiväänsä. Sen kaatoi Kainuun prikaatin pioneerien hallittu räjäytys.\n”Surulliselta tuntuu”, totesi kajaanilainen Markku Luukkohttps://www.hs.fi/haku/?query=markku+luukko.\nHän oli aikoinaan seuraamassa hyppyrimäen vihkiäiskilpailua, joulukuussa 1957.\n”Tässä katselin, kun Veikko Kankkonen https://www.hs.fi/haku/?query=veikko+kankkonenvoitti”, Luukko totesi hieman ennen räjäytystä.\nLahtelainen Kankkonen oli tuolloin 17-vuotias, vajaa kymmenen vuotta vanhempi kuin Luukko. Vuonna 1964 Kankkonen voitti toisena suomalaisena mäkihypyn olympiakultaa Innsbruckissa normaalimäessä.\n”Ajat ovat muuttuneet. Aikoinaan tämä oli Suomen kolmanneksi suurin hyppyrimäki. Vain Lahdessa ja Kuopiossa oli suuremmat”, Luukko sanoo.\nLahden mäki ei ollut mikä tahansa nyppylä. Vuosi Kajaanin mäen rakentamisen jälkeen Lahden Salpausselän mäessä hypättiin maailmanmestaruudesta. Voittaja oli Kankkosen tapaan lahtelainen Juhani Kärkinenhttps://www.hs.fi/haku/?query=juhani+karkinen.\nKajaanin nyt räjäytetyssä mäessä opetteli aikoinaan hyppäämistä myös Tapio Räisänenhttps://www.hs.fi/haku/?query=tapio+raisanen, joka sittemmin voitti suurmäen maailmanmestaruuden Lahden seuraavissa maailmanmestaruuskilpailuissa, vuonna 1978.\nHistoriallinen ketju jatkuu vielä tänään keskiviikkona alkavissa Lahden MM-kisoissa. Suomen joukkueessa hyppää Kainuun hiihtoseuraan kuuluva Jarkko Määttä, joka myös on saanut oppinsa nyt räjäytetyssä Kajaanin mäessä.\nKajaanin hyppyrimäen räjäytys sujui kuten piti. Tuomaritorni kaatui hyppysuuntaan katsottuna vasemmalle puolelle ja itse torni oikealle. Väliin jäivät kaksi pienempää hyppyrimäkeä, jotka eivät vaurioituneet. Ne ovat edelleen tarjolla harrastuspaikoiksi nuorille hyppääjille.\nKainuun prikaatin pioneerit saivat räjäytyksessä hyödyllistä oppia. He ovat aiemmin räjäyttäneet muun muassa metallirakenteisia puutorneja ja teräsbetonista valmistettuja siltoja.\nValmiiksi hieman lahonneen hyppyrimäen ja räjäyttämisessä käytettiin räjähdysainetta alle kymmenen kiloa, mikä on noin kymmenesosa teräsbetonisen sillan räjäyttämiseen tarvittavasta räjähdysaineesta. Monimutkaisen puurakennelman räjäyttäminen oli operaation johtajan ja varsinaisen räjäyttäjän Janne Ottavaisenhttps://www.hs.fi/haku/?query=janne+ottavaisen mukaan kuitenkin erittäin haastava. Sitä oli suunniteltu viime vuoden lopulta asti, ja Vuossangan harjoitusalueella tehtiin kymmenkunta koeräjäytystä.\nOttavaisen ja muiden operaatiosta vastanneiden sotilaiden ilmeet olivat varsin tyytyväiset, kun mäki oli kaatunut täsmälleen sille raivattuun tilaan suunnitelmien mukaan.


toukokuu 2013 - Page 2 of 5 - Mustaa Kajalia\n23 toukokuun, 2013 Filed Under: Meikit\nTeemaviikon kolmannessa meikkissä pääosassa on todella pehmoinen ja hempeä kultapersikka, joka sopii hyvin kevääseen ja kesään. Kahdessa aikaisemmassa meikissä käytin varsin vahvoja kontrasteja, joten tällä kertaa tahdoin tehdä jotain yksinkertaisempaa, arkiystävällisempää ja hentoisempaa. Utuinen valo vielä tehostaa unenomaista ja raukeaa tunnelmaa 😉\nMatte 342 luomivaossa pohjasävynä\nInglot AMC Shine 15 liikkuvalla luomella ja alaluomella\nInglot AMC Shine 34 luomivaossa\nInglot AMC Shine 07 häivytyssävynä ja alaluomella\nMake Up Factory Kajal Definer 19 ylärajauksena\nMAC Omega luomiväri kulmakarvoissa\nMAC Fling kulmakynä\nSunnuntaina on luvassa teemaviikon viimeinen silmämeikki. Arvaatteko mikä väri siinä on pääosassa?\n21 toukokuun, 2013 Filed Under: Meikit\nInglot teemaviikko jatkuu metsäisen vihreällä silmämeikillä, jossa on aavistuksenomainen itämainen twist. Tehtyäni silmämeikin tajusin, että se toistaa aika hyvin manikyyriäni, eli Chanelin Péridotilla lakattuja kynsiä. Meikissä on yhdistetty melkein kultaiseen taittavaa hiekkaista vaaleaa, syvää tumman vihreää ja lämmintä oliviisisen ja sammalaisen vihreää.\nMeikissä on käytetty myös blogin kautta saatua Inglotin Kohl penciliä, joka on tähän mennessä kokeilemistani kajaleista yksi parhaiten sisärajauksessa pysyvä. Se ei toki yllä samaan pysyvyyteen kuin geelirajaus, mutta pääsee erittäin lähelle. Koostumukseltaan kynä on mukavan pehmoinen, mutta se ei kuitenkaan suttaannu tai leviä, vaan hetken päästä levittymisestä kuivuu ja asettuu iholle.\nInglot AMC Shine 31 liikkuvalla luomella\nInglot Pearl 414 luomivaossa\nInglot Pearl 419 varjostuksena ja alaluomella\nInglot AMC Shine 30 sisänurkassa\nInglot Kohl Pencil 01 rajauksena (saatu blogin kautta)\nYves Rocher Sexy Pulp ripsiväri (saatu blogin kautta)\nTeemaviikon ensimmäisen meikin voi käydä kurkkimassa täällä.\n19 toukokuun, 2013 Filed Under: Meikit\nEn ole pitänyt teemaviikkoa pitkään, pitkään aikaan joten ajattelin, että nyt voisi olla sen paikka. Viimeisimmän blogiarvonnan vastauksissa moni kertoi lempiasiakseen Mustassa Kajalissa silmämeikit. Alunperin Mustaa Kajalia olikin lähes kokonaan silmämeikkien esittelyyn keskittynyt blogi, mutta vuosien saatossa se on muotoutunut enemmän kosmetiikanmaailmaa yleisesti luotaavaan suuntaan.\nSiltikin edelleen juuri silmämeikkipostaukset ovat niitä joista tunnutaan eniten pitävän ja joita eniten toivotaan. Päätinkin siis ottaa teemaviikon aiheeksi juuri silmämeikit ja erityisesti Inglotin luomiväreillä tehdyt silmämeikit. Tällä viikolla Mustaa Kajalia on siis pullollaan Inglotin luomiväreillä kuorrutettuna simmuja. Ensimmäinen meikki on vappupäivän turkoosia, ruskean taupea ja mustaa yhdistävä melkein smoky. Väittäisin, että värikkyydestään huolimatta tämä meikki on varsin arkiystävällinen.\nÄlkää välittäko kulmakarvoista, ne on päin honkia 🙁\nMAC Feline kolh power kynä yläluomella luomivärin alla häivytettynä ja alaluomella\nInglot AMC Shine 32 Liikkuvalla luomella\nInglot Matte 342 varjostumassa ja alaluomella\nInglot Matte 349 häivyttämässä varjostusta\nIsadora Inliner Kajal Blonde sisärajauksena\nGiorgio Armani eye to Kill rispiväri


Kallion pastori torjuu kapinapapin kirkkoryöpytyksen - Kotimaa - Uutiset - MTV.fi\nKallion pastori torjuu kapinapapin kirkkoryöpytyksen\nJulkaistu 17.04.2014 19:02\nKapinapappi Kai Sadinmaa pitää pääsiäisen kunniaksi tylyn saarnan. Tuoreessa kirjassaan 10 käskyä kirkolle Sadinmaa väittää, että jäseniään menettävä kirkko keskittyy varjelemaan sijoituksiaan ja kylmiä rakennuksiaan - ja unohtaa köyhän asian. Jeesus oli kapinallinen radikaali, josta kirkko on tehnyt "kusi sukassa hissuttelevan lampaan".Kiveä ei jää kiven päälle Sadinmaan ryöpytyksen jälkeen. Sadinmaan mukaan "totuuden etsijän ei pidä missään nimessä mennä kirkkoon".\nJos Sadinmaan kirjan saarnan uskoo kirkon asioista mitään tietämättä, voisi kai todeta, että Suomen evankelisluterilainen kirkko lienee maailman surkein organisaatio, joka on sössinyt kaiken. Kirkon työntekijä, joka kertoo tekevänsä aivan ylipitkiä työviikkoja tavallisen ihmisen hädän lievittämiseksi, ei suostu nielemään Sadinmaan tuomiota.Ei kapinaa, vaan hiljaista auttamista– Minulle Jeesus on yhtä paljon radikaali kuin vapahtaja. Harvassa ovat ne papit, jotka tekevät hänestä nössön, sanoo Kallion kirkon kasvatuksen ja nuorisotyön pastori Mari Mattsson, joka viettää pääsiäistä myös töissä. Kulttuuripappi Mattsson on ohjannut Kallion kirkkoon uuden näytelmän.– Jeesus on minulle hyvän ihmisyyden arkkityyppi. Hän meni ristille ihmisten edestä, jotka hänet tuomitsivat.Seurakunnan arkityö on Mattssonille jotain muuta kuin se kuva, minkä Sadinmaa kirkosta antaa.– Seurakunnassa tehdään joka päivä työtä ihmisten auttamiseksi. Me kohtaamme päivittäin ihmisiä, joilla on hätää: köyhyyttä tai perheongelmia. Pitääkö kirkon sitten paikata hyvinvointiyhteiskunnan laiminlyöntejä? Tämä on hyvä kysymys, mutta rivipappi voi vain viedä tätä viestiä ylöspäin päättäjille.Sadinmaalle niin ikään kirkon hengellinen hiljentyminen, retriitit ja messut kauneimpia joululauluja myöten ovat kuin se entinen Marxin oopiumi kansalle. Sadinmaan mielestä kirkon pitäisi lopettaa tällainen "magia" siinä kuin sijoitustoimintakin ja jakaa kaikki omaisuus köyhille. Ruoskiminen on niin jyrkkää ja ehdotonta, että joku ilkeämielinen voisi kutsua Sadinmaata fundamentalistiksi.Ristiriitainen Jeesus, romahtanut Juudas Muutama kymmenen ihmistä on saapunut katsomaan Kallion seurakunnan uutta pääsiäisnäytelmää Varjoista valoon. Näky on tyypillinen, valoisan ja kauniin kirkon penkeistä suurin osa on tyhjiä. Silti näytelmän käsikirjoittaja, teatteriopiskelija Ari-Pekka Miettinen on innostunut. Kallion kirkossa on esitetty pääsisäisnäytelmiä jo 20 vuotta, aina uusi teos.– En tiennyt näytelmätoiminnasta täällä mitään ennen kuin minua pyydettiin mukaan. Ovet ovat täällä auki. Täällä teatteri nähdään kirkon voimavarana, kehuu Miettinen.Jeesus herättää hämmennystä tässäkin näytelmässä. Pääosissa ovat Jeesusta ihailevat ja epäilevät naiset - sekä maailmanhistorian ehkä tunnetuin petturi, Juudas. Osaisiko teatterimies vastata, kuka Juudas lopulta oli?– Näen, että Juudas yritti tiettyyn pisteeseen hillitä Jeesusta ja järkeillä, mitä oikeasti on tapahtumassa. Hän uskoi Jeesuksen puheita, mutta ei kestänyt paineita. Hänen mielensä romahti jollain tavoin, pohtii Juudasta näytelmässä esittävä käsikirjoittaja.Kynnys kirkkoon yhä korkeaNäyttämöllä Juudas toteaa, että "järkisyistä ja maan rauhoittamiseksi Jeesus piti ilmiantaa roomalaisille sotilaille". Juudaksen äärellä on aiemminkin pohdittu, oliko hän lopulta petturi. Entä jos Jeesus olisi aiheuttanut kansannousun Rooman valtakuntaa vastaan - ja kenties verilöylyn?Miettinen ei itse kaipaa kirkkoon mitään mullistavaa radikalismia, ellei sellaiseksi katsota tätä näytelmää.\n– Ymmärrän, että ihmiset tuntevat yhä kynnyksen korkeana kirkon ovella, mutta uskon, että se madaltuu koko ajan.\nTuomioja tyrmää Putinin väitteet: Emme ole riippuvaisia Venäjästä Heinäluoma EU:n osuudesta Ukraina-kriisiin: Jotain meni pieleen


PuHu 2 kaatui trillerivoitossa vieraissa 79-80! | Aalto-Basket\nSunnuntai-illasta ei nitroja puuttunut, kun Aalto-Basket suuntasi yön mustine peliasuineen Martinlaaksoon Puhu 2 eli Kaspalakkien vieraaksi. Teekkarit pääsivät juhlimaan nopeatempoisen ja fyysisen matsin päätteeksi viimesekunnilla ratkennutta vierasvoittoa 79-80!\nPuhu julkaisi kunniallisesti jo sunnuntai-illan aikana raportin, joka oli kattava kuin “Manun illallinen”. Pääsette lukemaan raportin klikkaamalla TÄSTÄ.\nHelpolla kokenut ja fyysinen kotijoukkue ei voittoa antanut. Takakenttää pyöritti vauhdikas liigakokemuksen omaava ja välillä jopa tunteita herättänyt “Nanski” Awuah-Addae. Ahon veljekset tuovat oman mausteensa heittouhkan puolesta, sekä Lahtisella sattui olemaan myös “pöljä päivä” kaaren takaa upottaen neljä isoa teekkareiden verkkoon. Täytyy nostaa hattua Surovia päitä lyhyemmille Takalalle ja Lohmanille korinalustan vahtimisesta, melkoisen hienosti painittu.\nAallon ehdoton valopilkku oli 28 pistettä tahkonnut Matti Hautala (MVP), joka ratkaisi kuuman ja tiukan ottelun 4sek ennen loppusummeria. Puhun raportissa kuvaillaan tilanne aikalailla mainiosti: “Hautala otti todella epäortodoksimaisen heiton vaparin kulmalta – tuloksena hämmästyttävä kaksipisteinen.” Kunnon liukastuminen, pallo “prayer” ilmaan ja nimi lehteen. Myös Mikkola oli oivalla pelipäällä vaikka nuoren miehen tilannekovuus kerryttikin viisi henkilökohtaista virhettä ennen ottelun loppuhetkiä, Hannon huippuhetkiä oli ensimmäisessä erässä tehdyt 11 pistettä. Voiton takuumiehinä hääri myös Lohman ja Soinio, sekä peräänkuulutettu joukkuepuolustus.\nLopuksi voi vain todeta, että aikojen alussa keksityt hästägit eivät pettäneet tämänkään ottelutapahtuman osalta: #M2D #sarjojensarja #whereamazinghappens\nOttelun pisteiden tekijät:\n← Täpärä voitto Kotkajengistä 75-82! Aalto-Basket seilaa vahvassa myötätuulessa! →


Lauantaina vietetään Suomen luonnon päivää, vietä se luonnossa! - Leader Ykkösakseli\nEtusivu » Lauantaina vietetään Suomen luonnon päivää, vietä se luonnossa!\nLauantaina vietetään Suomen luonnon päivää, vietä se luonnossa!\n26.08.2020 - Ajankohtaista\nParas paikka viettää Suomen luonnon päivää on tietysti luonnossa! Outdoor Leader-hankkeessa tehdyt videot esittelevät välähdyksiä reitistöistä, joilla voi patikoida, urheilla, meloa, pyöräillä tai retkeillä esteettömästi ja rennosti suomalaisen luonnon keskellä.\nLauantaina 29. elokuuta vietetään Suomen luonnon päivää. Juhlapäivän kunniaksi kansainvälisessä Outdoor Leader -hankkeessa mukana olevat suomalaiset Leader-ryhmät julkaisevat videoita omien alueidensa mielenkiintoisista retkeilykohteista. Videoiden kautta pääsee kurkistamaan muun muassa Leader Ykkösakselin alueella, miltä näyttävät Uudenmaan puolen kohteet Karkkilan Pikkupässi pyöräilyreitti, Vaskijärven kyläkahvila, Kotojärven luontopolku Ikkalassa ja Kaatiksen frisbeegolfkenttä Nummelassa. Tai Varsinais-Suomen puolella Vähäjärven Frisbeegolf-rata, Vartsalan Lautatarhan ja Vaskion luontopolut. Muut hankkeen esittelyt kohdentuvat Varsinais-Suomeen, Satakuntaan sekä Etelä-Pohjanmaalle.\nVideoista on leikattu myös yksi alueiden yhteinen kooste. Paikalliset videot julkaistaan lauantaina Leader-ryhmien omissa kanavissa.\nReitit kuntoon hankkeen avulla!\nOutdoor Leader on yhdeksän Leader-ryhmän yhteinen hanke, jonka tarkoituksena on innostaa paikallisia toimijoita kehittämään retkeilyreittejä ja ulkoilualueita. Mukana on viisi ryhmää Varsinais-Suomesta, yksi Satakunnasta, yksi Etelä-Pohjanmaalta ja kaksi Ruotsista.\nLähimatkailun ja ulkona liikkumisen suosio on ollut jo pitkään tasaisessa kasvussa, mutta koronaviruksen tulo Suomeen vauhditti tunnetuimpien reitistöjen kävijämäärät räjähdysmäiseen nousuun.\n– Suosituimmat kohteet ovat ajoittain ruuhkautuneet. Syksy on hyvä aika nostaa esiin paikallisia kohteita, joihin voi tehdä vaikkapa viikonloppuviisitin, toteaa Ykkösakselin osalta hanketta luotsaava hankeneuvoja Anu Pekanniemi.\nHankkeessa ei kuitenkaan lähdetä raivaamaan polkuja. Sen sijaan tarkoitus on esitellä toteutusmahdollisuuksia ja vaihtoehtoja sekä huomioitavia asioita. Hankkeen tapahtumissa voi myös luoda uusia kontakteja. Kun verkostot ovat kunnossa, onnistuu moni asia helpommin.\n– Kaikilla alueilla on omat toimijansa, erityispiirteensä ja haasteensa. Mukana paikallisten kohteiden kehittämisessä on kyläyhdistyksiä, alueen muita yhdistyksiä, matkailuyrittäjiä ja muita yhteistyötahoja. Vallitsevasta tilanteesta johtuen näyttää siltä, että tulevat tapahtumat ovat hyvin pitkälti virtuaalisia, mutta onneksi kamerakuvan avulla tulevat naamat kuitenkin puolin ja toisin tutuiksi, myhäilee Pekanniemi.\nKansainvälinen yhteistyö avasi silmät omalle ainutlaatuisuudelle\nHanketyöryhmä ehti tehdä yhden opintomatkan Ruotsiin ennen koronan tuloa. Leader Pyhäjärviseudun hankevastaava Rauni Halonen oli reissuun todella tyytyväinen.\n– Välillä pitää lähteä kauemmas, jotta ymmärtää, että se omakin kohde on tosi hyvä. Oli kiva nähdä ruotsalaisten tapa tehdä asioita. Siellä oltiin jo kolmen kilometrin reitistä ylpeitä ja sitä markkinoitiin isosti. Meillä on samanlaista reittiä 30 kilometriä ja silti tulee usein vähäteltyä, että meillä nyt on vain tällainen pikkureitti, naurahtaa Halonen.\nVaikka hankkeen kohderyhmänä ovatkin reitistöjen parissa työskentelevät tahot, tulokset satavat luonnollisesti myös retkeilijöiden laariin. Tavoitteena on, että hankkeen jälkeen reittien kulkijoille on tarjolla uusia mahdollisuuksia luontoelämyksiin sekä paikallisuuden kokemiseen.\nKuvassa: Outdoor Leader- retkijoukko Ruotsissa syksyllä 2019 tutustui mm. luontopolkuun, jossa oli vesiputous.


Uutiset – Sivu 15 – Turku Muay Thai\nVäliaikainen sisäänkäynti ke 8.4.\nPosted on 7.4.2015 9.4.2015 by turkumuaythai\nKiinteistönomistaja laatoittaa hissin ja TMT sisäänkäynnin edustan keskiviikkoaamuna, joten kuivuva laatoitus rauhoitetaan kululta keskiviikoksi. Väliaikainen sisäänkäynti salillemme on H-portaan kautta, joka löytyy takapihalta lastauslaiturin kulman takaa. Alaovi on auki, josta noustaan portaita myöten 3. kerrokseen, jonka ainoasta ovesta päästään suoraan miesten pukuhuoneeseen. Pahoittelemme poikkeuksellista ja väliaikaista kulkujärjestelyä! […]\nPosted on 2.4.2015 2.4.2015 by turkumuaythai\nPe 3.4. Sali kiinni La 4.4. Normaalit aukioloajat Ma 6.4. Kilpailijoiden harjoitukset pidetään. Harrastajat voivat tulla harjoittelemaan/sparraamaan keskenään samaan aikaan klo 17:15. […]\nLasten 7-12v thainyrkkeilyleiri 3. sunnuntaina\nPosted on 31.3.2015 by turkumuaythai\nJärjestämme n. 7-12v. lapsille suunnatun thainyrkkeilyleirin kolmena perättäisenä sunnuntaina. Harjoitukset alkavat klo 13:00 ja ne kestävät 1,5 tuntia. Harjoituspäivät ovat 19.4., 26.4. ja 3.5. Hinta on ainoastaan 20 euroa ja leirin tuotolla tuetaan seurassamme harjoittelevien lasten ja nuorten toimintaa. Ilmoittautumiset daniel.lemberg@turku.fi […]\nDaniel Forsberg voitti 4. perättäisen SM-kullan\nPosted on 16.2.2015 23.2.2015 by turkumuaythai\nVas. valmentaja Riku Immonen, Jussi Pirttikangas, Daniel Forsberg, maailmanmestari Jesse Palanto ja TMT pj / valmentaja Timo Tamminen Daniel Forsberg voitti 4. perättäisen Suomen mestaruuden, kun hän voitti kaikin tuomariäänin Jussi Pirttikankaan Kemistä Lahdessa järjestetyissä SM-kilpailuissa sarjassa alle 81 kiloa. Forsberg oli ottelussa tarkempi ja osuvampi sekä käytti Pirttikangasta luvunlaskussa 2. erässä. Forsberg jätti viimeistelemättä monta […]\nDaniel Forsberg viikonloppuna thainyrkkeilyn SM-kilpailuihin Lahteen\nPosted on 12.2.2015 12.2.2015 by turkumuaythai\nKolminkertainen Suomen mestari Daniel Forsberg (23v.) osallistuu huomenna alkaviin thainyrkkeilyn SM-kilpailuihin sarjassa alle 81 kiloa, jotka ovat kaikkien aikojen suurimmat. Alle 81-kilon sarjaan ilmoittautui kolme osanottajaa, joista yksi jäi pois ilman perusteluita ja alustavasti Kemin hurja, Jussi Pirttikangas asettuu Forsbergia vastaan. Kaikki voi vielä muuttua huomisessa punnituksessa, jossa sarjoja voi vielä vaihtaa, joten kaikki on […]\nPosted on 11.2.2015 by turkumuaythai\nHelmikuun starttikurssi on täynnä ja seuraava kurssi järjestetään hiihtoloman jälkeen ti 31.3. Ilmoittautumislinkki julkaistaan ensi viikolla. […]\nPosted on 5.2.2015 5.2.2015 by turkumuaythai\nToisen pukuhuoneen suihkuhuone on nyt valmis käyttöön, eli nyt miesten ja naisten pukuhuoneissa on uudet suihkuhuoneet. Molemmissa suihkuhuoneissa on kolme suihkua. Teemme tulevana sunnuntaina tarvittavat kaappijärjestelyt, lisäämme naulakoita, sijoittelemme penkit, kiinnitämme peilit ja hiustenkuivaimet paikoilleen. Keskiviikkona ammattisiivooja kävi tekemässä perusteellisen siivouksen tiloissa, jossa remontti tapahtui. Näiden järjestelyiden vuoksi sunnuntain MMA pystytekniikkaharjoitukset on peruttu. Sitä seuraavana […]\nMakwan Amirkhani tyrmäsi 8. sekunnissa UFC debyytissään\nPosted on 25.1.2015 27.1.2015 by turkumuaythai\nMakwan Amirkhani tyrmäsi sensaatiomaisesti hyppypolvella englantilaisen Andy Oglen eilisessä UFC debyytissään Tukholman jättimäisellä Tele2-areenalla 30 000 ihmisen edessä. Koko syksyn pystyotteluaan kisaryhmän valmentaja Riku Immosen kanssa hionut Makwan lupasi yllättää kaikki jo ensimmäisessä erässä ja sen hän todella teki. Hyppypolvea hiottiin vielä ottelupäivänä Allstars training centerin tiloissa, jossa myös Immonen sai maistaa Makwanin voimaa, kun hyppypolven […]


Hurmiota ja huijareita 1930-luvun Koreassa - Eroottisen trillerin mestariteos Palvelijatar Areenassa | Ohjelmat | yle.fi\nJulkaistu 29.03.2019 - 14:40 . Päivitetty 29.03.2019 - 18:36\nYlättäviä käänteitä, äärimmäisen tyylikästä visuaalisuutta, psykologista jännitystä, sensuellia romantiikkaa, dekadenttia melodraamaa ja tuhti tujaus mustaa huumoria.\nNäistä aineksista on keitetty tenhoava ja tiivistunnelmainen huijaritarina Palvelijatar, joka perustuu walesilaisen kirjailijan Sarah Watersin romaaniin Silmänkääntäjä. Tapahtumapaikka on kuitenkin vaihdettu Viktoriaanisen ajan Isosta-Britanniasta 1930-luvulle ja japanilaisten miehittämään Koreaan.\nPalvelijattaren keskeisiä hahmoja ovat kreivi Fujiwara (Jung-woo Ha), Sook-Hee (Tae-ri Kim), rouva Hideko (Min-hee Kim) ja setä Kouzuki (Cho Jin-Woong) Palvelijatar-elokuvan kreivi Fujiwara (Jung-woo Ha), Sook-Hee (Tae-ri Kim), rouva Hideko (Min-hee Kim) ja setä Kouzuki (Cho Jin-Woong). Kuva: Yle Yle Areena,The Handmaiden\nElokuva kertoo nautinnosta ja hurmiosta tavalla, josta suurin osa muista elokuvista voi vain haaveilla.― Peter Bradshaw, The Guardian\nPalvelijattaren ohjaaja Park Chan-wook on yksi 2000-luvun omaleimaisimmista ja arvostetuimmista auteureista eli kokonaisvaltaisista elokuvavisionääreistä. Hänen tunnetuimpia teoksiaan ovat Hollywood-versioksikin päätynyt toimintajännäri Oldboy (2003) ja kauhuleffa Thirst (2009). Chan-wookin tuorein ohjaustyö on John le Carrén Pienen rumpalitytön pohjalta tehty, niin ikään kerrassaan erinomainen vakoojasarja The Little Drummer Girl.\nEroottisella trillerillä on lajityyppinä hähmäistä ja surullisenkuuluisaa, 80-luvulle jämähtänyttä painolastia, jossa on nykynäkökulmasta usein tunkkaisen seksistinen tai naisvihamielinen pohjavire. Park Chan-wook tekee kuitenkin genren stigmoista vapaata, yhtä aikaa modernia ja ajatonta elokuvaa. Tosin myös Palvelijatarta on syytetty "pornografisista lesbokliseistä" (Slate Magazine), mutta oman, uniikin maailmansa se rakentaa ja pitää tinkimättömän uskottavasti.\nElokuva on vetänyt myös Areenassa, jossa se käynnistettiin jo ensimmäisen vuorokauden aikana melkein 50 000 kertaa.\nPark Chan-wook Park Chan-wook\nKino: Palvelijatar (16) - 27.3.2019\nEdward Snowden, Lars Vilks ja joukko muita aktivisteja kertovat miksi olivat valmiita uhraamaan kaiken yhteiskunnan hyväksi\nAnarkisteja puiden latvoissa, vuodettuja salaisia tietoja ja Muhammed-pilapiirroksia. Dokumenttisarjassa Aktivisti puhuvat he, jotka ovat olleet valmiita urhaamaan kaiken yhteiskunnan hyväksi.


Moottori 1.9 l, Diesel Mittarilukema 377 650 km\najoaikaa 2.1.2019 saakka paljon laitettu uutta osaa katsastukseen eteen iskarit, nivelet. öljyt ja suodattimet vaihdettu 5 vaihteinen laatikko kone 1.9 td kyvä peli huomio pitkä leima voin vaihtaakkin pakuun jossa on isompi moottori ja koukku hyvä ois olla turbolla\n***** Terve. koska on jakoremmi viimeksi uusittu vuosi ja km? kiinostako vaihto poltopuut? Kiitos Paljon\n***** vastasi ei ole tietoa, on omasta takaa polttopuuta\nVolkswagen Transporter 1.9, '95, 411 tkm\nVolkswagen Transporter 1.9, '95, 490 tkm\nNettiauto ID 9164730


Ilkka Vainio muistelee: Kikka antoi naisille luvan juhlia\n29.11.2015 klo 15:37\nIlkka Vainio teki Kikalle sanoitukset useampaan megahittiin.\nKikka oli Ilkka Vainion mielestä naispuolinen Frederik, tosin vieläkin ovelampi. IL-ARKISTO\nKikan läpimurron taustaryhmä oli Audiovox-levy-yhtiössä kovinta mahdollista luokkaa. Juha Vainio, Ilkka Vainio, ja säveltäjä Veikko Samuli. Syystä tai toisesta siihen aikaan kolmikko esiintyi salanimillä: Ilkka oli Sipi Castren, Juha-isä Kirsi Sunila ja Jorma Koski, ja Veikko Samuli sävelsi nimimerkin Inari Katramon takaa.\nIlkka Vainio sanoo, että Kikka vapautti suomalaiset naiset juhlimaan.\n- Hän oli naispuolinen Frederik, mutta vieläkin ovelampi.\nKikan imago rakennettiin aika vauhdilla, mutta ajatuksen kanssa. Sanoitukset olivat rohkeita, eikä yhteiskunnallisuuttakaan unohdettu: Kierrätä pyöritä mua ja Käyrä nousemaan.\nIlkka Vainio ylistää Kikkaa iskelmäpopin ylipapittareksi, joka esiintyi täysillä ja joka solullaan.\n- Kikan show’t olivat puhdasta riemua. Hän eli tavallaan väärään aikaan. Nyt uskoisin, että Kikka olisi vieläkin kovempi nimi.\nHovisanoittaja myöntää, että Kikka kärsi arvostuksen puutteesta. Palkinnot menivät muiden vitriineihin. Kikka olisi muun muassa halunnut Suomen edustajaksi euroviisuihin, mutta tie tyssäsi alkukarsintoihin. Kyseisenä vuonna Suomen edustajaksi valittiin Pave Maijanen.\n- Kikka tienasi platinalevyillään kyllä ihan hyvin ja osti muun muassa valkoisen flyygelin.\nKikka oli sinut imagonsa kanssa ainakin uran alussa. Yhden kerran oli taiteilija lähellä kieltäytyä. Kyseessä oli biisi Tartu tiukasti hanuriin.\n- Kikka sanoi, että tätä en laula, mutta pääsimme siitä yhteisymmärrykseen, ja muutaman kuukauden kuluttua Kikka soitti mulle ja sanoi, että voisitko tehdä lisää tällaisia biisejä, Ilkka Vainio kertoo.\nVainio muistelee lämmöllä Kikan 30-vuotisbileitä, jotka järjestettiin levy-yhtiön tiloissa.\n- Odotimme sataa vierasta, mutta Kikka halusi vain ihan ydinryhmän juhlimaan. Se oli hänelle luonteenomaista.\nKikka oli saanut kutsun 90-luvulla Sörkan vankilaan ja kaikki näyttikin hyvältä, kunnes yksi vanki erehtyi laukomaan Kikalle hävyttömyyksiä.\n- Kikka sanoi, että tommoselle ilkeälle ihmiselle en laula mitään ja lähti siltä istumalta pois tilaisuudesta. Vangit olivat tietysti pettyneitä. Jaoin heille sitten lohdutukseksi Kikka-kortteja, jotka menivät kuumille kiville.\nKikka oli monen suosikki. Naiset, miehet ja lapset tykkäsivät. Aikoinaan Ilkka Vainio lanseerasi aidon Kikan kokoisia pahvinukkeja.\n- Ne olivat kysyttyä tavaraa. Niitä vietiin omaan olohuoneeseen heti kun silmä vältti, Ilkka Vainio muistelee hymyillen.\nHänelle oli tunteikas hetki omilla 50-vuotisjuhlillaan Tampere-talossa, kun Kikan tytär Sanni tuli yllättäen konserttisalin takahuoneeseen isänsä Hannun kanssa tervehtimään päivänsankaria.\n- Hänellä oli omatekemä farkkupaita, jossa luki Kiitos Johtokunnan Ilkka. En ollut nähnyt Sannia vuosikausiin, vain ihan pikku lapsena, ja nyt hän kiittää mitä ollaan tehty jotain maagista herkän ja taitavan äidin ja koko kansan Kikan kanssa. Mä itkin onnesta. Mulla oli ollut paha olo, kun en loppuaikana ollut aina Kikan kanssa tekemisissä.


Pukkila Jalkalista Luxury Emperador Light Ruskea, kiiltävä, sileä, 250x120mm | Netrauta.fi\n34,60 € 27,70 € Säästät: 6,90 €\nPukkilan Luxury-sarjan koristelista Emperador Light Ruskea on väriltään kiiltävän ruskea ja mitoiltaan 250x30 mm. Marmorimainen, lasitettu laatta on suorakulmion muotoinen. Luxury on marmorikuvioinen seinälaatta koossa M25×55 cm. Laatoissa on kiiltävä lasite, ja saatavana on viisi väri�...\nPukkilan Luxury-sarjan mosaiikkilaatta Emperador Light Ruskea on väriltään kiiltävän ruskea ja mitoiltaan 30x30 mm. Marmorimainen, lasitettu laatta on neliön muotoinen. Luxury on marmorikuvioinen seinälaatta koossa M25×55 cm. Laatoissa on kiiltävä lasite, ja saatavana on viisi väriä. ...\nPukkilan Luxury-sarjan kulmalista Emperador Light Ruskea on väriltään kiiltävän ruskea ja mitoiltaan 120x20 mm. Marmorimainen, lasitettu laatta on suorakulmion muotoinen. Luxury on marmorikuvioinen seinälaatta koossa M25×55 cm. Laatoissa on kiiltävä lasite, ja saatavana on viisi väriä....


Tölli ja Keränen muistelevat antoisaa, mutta raskastakin aikaa eduskunnassa – "Joihinkin asioihin olen voinut vaikuttaa, mutta tämä työ ei tule koskaan valmiiksi" | Suomenmaa\nParemmat päivät jäävät päällimmäisiksi, hallinto- ja kuntaministerinäkin toiminut Tapani Tölli toteaa poliitikon urastaan.\nPauliina Pohjala19.3.2019 13:30\nKeskusta Tiistainen eduskunnan istunto jäi viimeiseksi keskustan kansanedustajille Tapani Töllille ja Niilo Keräselle.\nKonkarit eivät asetu enää ehdolle. Eduskuntatyön päättyminen sai heidät muistelemaan uraansa Facebookissa.\n– Ympyrä sulkeutuu. Kaikella on aikansa. Tasan 16 vuotta sitten 19.3.2003 vahvistettiin silloisten eduskuntavaalien tulos ja minusta tuli kansanedustaja, Tölli muistelee.\nTölli kertoo, että takana on monivaiheinen, rikas ja välillä raskas, mutta opettava ajanjakso.\n– Olen kiitollinen monista asioista, monista ihmisistä ja monien ihmisten tuesta. Joihinkin asioihin olen voinut vaikuttaa, mutta tämä työ ei tule koskaan valmiiksi. Julkinen mielikuva ja todellisuus poikkeavat usein eduskuntatyössä melkoisesti.\n– Jään pois hyvällä mielellä. Paljon jää myös omassa mielessä muisteltavaa. Eino Leino sanoo runossaan: ...”pani päivät päälletyksin, niin tulevat kuin menevät, niin paremmat kuin pahemmat; päällimmäisiksi paremmat”. Näin ajattelen, Tölli kertoo.\nPitkäaikainen lääkäri Niilo Keränen päätti neljä vuotta sitten pyrkiä eduskuntaan vielä kerran, ennen muuta sote-uudistuksen vuoksi .\n– Työ yhteiseksi hyväksi on antanut paljon, mutta myös vaatinut paljon. Kohtalaisen levollisena suuntaan tuleviin päiviin, Keränen kirjoitti tiistaina Facebookiin.\nKeskustan eduskuntaryhmästä peräti 11 kansanedustajaa ei ole enää ehdokkaana kuukauden päästä pidettävissä eduskuntavaaleissa. Eduskunta kokoontuu vielä valtiopäivien päättäjäisiin 10. huhtikuuta.


Kiinnostaako jäsenyys? - Eurajoen Rotaryklubi\nHaluatko tehdä hyvää ja vaikuttaa asioihin niin kotipaikkakunnallasi kuin maailmanlaajuisesti? Liity Rotaryyn! Saat rotarina hyvän mahdollisuuden oman paikkakuntasi kehittämiseen yhdessä samanhenkisten vaikuttajien kanssa. Voit tehdä paljon oman yhteisösi jäsenenä, ammattisi edustajana, osaajana ja vaikuttajana. Rotary on kansainvälinen toimija, jonka kautta avautuu mahdollisuuksia ja näköaloja myös maailmanlaajuiseen toimintaan. Saat erinomaisen mahdollisuuden verkostoitumiseen niin paikallisesti, valtakunnallisesti kuin laajemminkin.\nTutustu myös nuorille suunnattuun toimintaan, Interactiin ja Rotaractiin\nRotary on palveluorganisaatio. Klubien käytännön tomintaa ohjaavat rotaryn omaksumat eettiset periaatteet, joista ns Neljän kysymyksen koe on keskeinen.\nChicagolainen rotari Herbert J. Taylor kehitti Neljän kysymyksen kokeen keskellä 1930-luvun syvää lamaa. Taylor teki kysymykset oman yrityksensä henkilöstölle. Hänen tarkoituksenaan oli luoda eettinen pohja, joka auttaisi yritystä menestymään erittäin vaikeassa toimintaympäristössä.\nOllessaan Rotary Internationalin presidenttinä 1954-1955 Taylor luovutti Neljän kysymyksen kokeen tekijänoikeudet rotaryjärjestölle. Rotarit pyrkivät Neljän kysymyksen kokeen kautta edistämään hyviä toimintatapoja keskinäisessä kanssakäymisessään ja ajamissaan palveluhankkeissa punnitsemalla toimintaansa seuraavasti:\nTämä neljän kysymyksen koe on rotaryn aatteellinen peruspilari ja se on keskeinen ammattipalveluväylään kuuluva linjaus.